Δωρεάν βιβλία PDF στα ελληνικά και αγγλικά - Tsouk.gr\nΚάποτε η ανάγνωση ενός βιβλίου ήταν πιο δύσκολη και πιο περίπλοκη. Πλέον, καθένας μπορεί να βρει δωρεάν βιβλία PDF στα ελληνικά και αγγλικά στο διαδίκτυο χωρίς να χρειάζεται να δανειστεί ένα βιβλίο από την βιβλιοθήκη, να το αγοράσει από το βιβλιοπωλείο της γειτονιάς του ή να το δανειστεί από κάποιον γνωστό του.\nΤι ακριβώς εννοούμε με τα δωρεάν βιβλία PDF;\nΥπάρχουν εκατοντάδες σελίδες αυτή την στιγμή που παρέχουν στους αναγνώστες τους δωρεάν ηλεκτρονικά (γνωστά και ως e-books) βιβλία σε μορφή .PDF τα οποία μπορούν να διαβάσουν μέσω του υπολογιστή τους ή της συσκευής τους χωρίς να χρειάζεται να είναι συνδεδεμένοι στο διαδίκτυο. Απλά κατεβάζεις το PDF βιβλίο της προτίμησης σου και στη συνέχεια το διαβάζεις εντελώς δωρεάν μέσω της συσκευής σου.\nΤι χρειάζεσαι για να διαβάσεις ένα PDF βιβλίο;\nΑν και στα περισσότερα λειτουργικά συστήματα δεν χρειάζεται να εγκαταστήσεις κάποιο έξτρα πρόγραμμα ή εφαρμογή, σε κάποιες συσκευές ή παλαιά λειτουργικά όπως τα Windows XP ή τα Windows 7 θα χρειαστεί να έχεις εγκατεστημένο το Adobe Reader ή κάποιο άλλο εναλλακτικό πρόγραμμα. Το Adobe Reader είναι αναμφισβήτητα το πιο γνωστό πρόγραμμα παγκοσμίως και παρέχεται εντελώς δωρεάν από την ίδια την Adobe.\nΠρέπει να είμαι συνδεδεμένος στο διαδίκτυο για να διαβάσω ένα PDF βιβλίο;\nΌχι. Το ίντερνετ απαιτείται μόνο για να κατεβάσεις το PDF βιβλίο. Μόλις κατεβάσεις μερικά στον υπολογιστή ή την συσκευή σου, στη συνέχεια θα έχεις την ικανότητα να τα διαβάσεις offline (θα εμφανίζονται και οι εικόνες κανονικά).\nΔωρεάν βιβλία PDF στα ελληνικά και αγγλικά: Οι καλύτερες ιστοσελίδες με δωρεάν βιβλία PDF στα ελληνικά και αγγλικά\nΗ παρακάτω λίστα περιέχει μερικές από τις καλύτερες ιστοσελίδες με δωρεάν βιβλία PDF στα ελληνικά και αγγλικά που βρίκαμε στο διαδίκτυο. Οι καταχωρίσεις δεν είσαι σε σειρά προτίμησης, ενώ έχε κατά νου πως θα την ανανεώνουμε ανά χρονικά διαστήματα.\nΤο taexeiola είναι το απόλυτο ψηφιακό σχολείο σου! Παρέχει μια μεγάλη γκάμα από δωρεάν βιβλία PDF με βοηθήματα για τους μαθητές και τους φοιτητές, με λυσάρια, εκπαιδευτικό υλικό, βιντεομαθήματα και σχολικά βιβλία για παιδιά δημοτικού, γυμνασίου και λυκείου.\nΣτο OpenBook θα βρεις μια συλλογή από δωρεάν βιβλία PDF για λογοτεχνία, από περιοδικά, από ιστολόγια και κουλτούρα. Παρέχει επίσης και την ανοιχτή βιβλιοθήκη του η οποία περιέχει ελληνικά ηλεκτρονικά δωρεάν βιβλία που διανέμονται ελεύθερο και νόμιμα.\nΣτο Free-eBooks θα βρεις δωρεάν βιβλία PDF στα ελληνικά και αγγλικά για αρχαία ελληνική γραμματεία, τέχνες, Χριστούγεννα, κόμικ, πληροφορική, μαγειρική, λογοτεχνία, ιστορία, για παιδιά και πολλά ακόμα. Περιέχει μια πολύ καλή κατηγοριοποίηση από την οποία θα βρεις εύκολα και γρήγορα αυτό που αναζητάς.\nΤο 24grammata είναι ένα εβδομαδιαίο περιοδικό πολιτισμού που παρέχει έξτρα μια ψηφιακή βιβλιοθήκη ανοιχτής πρόσβασης με δωρεάν ηλεκτρονικά βιβλία.\nΤο Ανέμη ιδρύθηκε το 2006 από τη Βιβλιοθήκη του Πανεπιστηµίου Κρήτης, µε αρχική χρηµατοδότηση της Κοινωνίας της πληροφορίας. Ο εµπλουτισµός της συνεχίστηκε µέχρι και τις 31 Μαΐου 2009, µε µικρότερες χρηµατοδοτήσεις των προγραµµάτων ΕΠΕΑΕΚ της Βιβλιοθήκης, ενώ γίνονται προσπάθειες εξεύρεσης πόρων, για να συνεχιστεί η ανάπτυξη των συλλογών της.\nΜπαίνοντας στο easywriter.gr, βρίσκεσαι στην πηγή μιας πληθώρας έργων (μυθιστορημάτων, διηγημάτων, παραμυθιών, ποίησης κλπ.), μέσα από τα οποία μπορείς να επιλέξεις αυτό που σου ταιριάζει και να το κατεβάσεις εύκολα και γρήγορα.\nΜε πάνω από 130 συλλογές διηγημάτων, μυθιστορημάτων, παιδικών παραμυθιών και εκπαιδευτικών βιβλίων, οι Εκδόσεις Σαΐτα είναι σίγουρα η νούμερο ένα επιλογή για εκδοτικά βιβλία με άδειες creative commons. Με μη-εμπορική πρωτοβουλία, και έχοντας κάνει το ξεκίνημα του το 2012, η γκάμα ηλεκτρονικών βιβλίων που παρέχεται είναι σίγουρα μια από τις καλύτερες.\nΤο Project Gutenberg παρέχει περισσότερα από 42 χιλιάδες δωρεάν βιβλία PDF σε ελληνικά και αγγλικά και πάνω από 100 χιλιάδες τίτλους από συνεργατικές ιστοσελίδες και ηλεκτρονικά βιβλιοφιλία. Αν και ο σχεδιασμός του δεν είναι τόσο φιλικός προς τον χρήστη, μπορεί να συνηθιστεί εύκολα και γρήγορα.\nΤο tovivlio.net είναι ένας σύγχρονος λογοτεχνικός ιστότοπος. Μέσα στις σελίδες του γίνονται παρουσιάσεις και κριτικές βιβλίων που έχουν κυκλοφορήσει σε έντυπη ή ηλεκτρονική μορφή. Δεν μένει όμως μόνο εκεί. Βοηθά τους νέους δημιουργούς για να φτιάξουν τα βιβλία τους είτε αναλαμβάνοντας δωρεάν την επιμέλεια των κειμένων και τη δημιουργία των εξωφύλλων είτε απλώς παρέχοντας συμβουλές και τεχνογνωσία.\nΕσύ με ποιον τρόπο κατεβάζεις και διαβάζεις τα αγαπημένα σου δωρεάν PDF βιβλία στα ελληνικά και αγγλικά; Θα χαρούμε να ακούσουμε τις απόψεις σου στα σχόλια παρακάτω.\n4.3 / 5 ( 21 ψήφοι )\nΕτικέτες: Ηλεκτρονικά βιβλία, Βιβλία, e-books\n19 Δεκεμβρίου 2018 21:57\n[…] τη δυνατότητα να κατεβάζουν YouTube βίντεο, ήχους κλήσης, βιβλία, wallpapers και πολλά ακόμα που κανένα άλλο store δεν […]\n7 Σεπτεμβρίου 2016 21:22\nΤο scribd αγαπητέ μου ζητάει λεφτα\n24 Απριλίου 2020 23:33


25/02/2018 - 21:19μμ\nΤα στοιχεία που συγκεντρώθηκαν από τους ερευνητές της εταιρείας New World Wealth αντικατοπτρίζουν το συνολικό ποσό του ιδιωτικού πλούτου που κατέχουν όλα τα άτομα που ζουν σε κάθε μία από τις πόλεις του καταλόγου.\nΣε αντίθεση με τις παραδοσιακές αξιολογήσεις, αυτό το top-15 δεν βασίζεται στο Ακαθάριστο Εγχώριο Προϊόν (ΑΕΠ), αλλά αντανακλά ανάλυση που καλύπτει όλα τα περιουσιακά στοιχεία, όπως ακίνητα, μετρητά, μετοχές και επιχειρηματικά συμφέροντα, εξαιρουμένων των υποχρεώσεων. Συμπεριλαμβάνονται κυβερνητικά κονδύλια.\nΣύμφωνα με την New World Wealth, ο πλούτος είναι ένα μέτρο που διαφέρει από τον δείκτη του ΑΕΠ, που είναι μια άλλη κοινή μέτρηση που χρησιμοποιείται για τον υπολογισμό της οικονομικής ισχύος. Η ερευνητική εταιρεία αποκάλυψε ότι το Χιούστον, η Γενεύη, η Οζάκα, η Σεούλ, η Σενζέν, η Μελβούρνη, η Ζυρίχη και το Ντάλας έμειναν εκτός της συγκεκριμένης λίστας για λίγο.


Συντακτικό της νεοελληνικής γλώσσας ebooks.gr\nΑρχική» Συντακτικό της νεοελληνικής γλώσσας\nΣυγγραφέας : Κυριακίδης Βασίλης\nISBN : 960-7854-46-2\nΚατηγορίες : Ελληνική γλώσσα, Νέα - Συντακτικό\nΗ γλώσσα πέρα από τις σχέσεις και τις εξαρτήσεις της με το χρόνο και με τα επιτεύγματα του λαού, που περνούν απ' αυτήν, έχει δύο επίπεδα. Το ένα είναι εκείνο που δίνει τη δυνατότητα στην απλή επικοινωνία και το άλλο που ο μελετητής της ζητά κάτι περισσότερο, την εμβάθυνση.\nΚαι στο πρώτο και στο δεύτερο επίπεδο ο ρόλος του συντακτικού είναι βασικός, ήτοι ίσης σημασίας με τη γραμματική.\nΕιδικά κατά τις δεκαετίες, που ακολούθησαν την πτώση της στρατιωτικής δικτατορίας, η εξέλιξη της ελληνικής γλώσσας παρουσίασε εξαιρετική κινητικότητα.\nΘα ήταν κάποιος έξω από την πραγματικότητα, αν διαχώριζε την "απλή καθαρεύουσα" από τη "δημοτική", όπως κάποτε όριζε το Υπουργείο Παιδείας, για τη γλώσσα που όφειλαν να χρησιμοποιήσουν οι υποψήφιοι στις Ανώτατες Σχολές.\nΜε το βιβλίο αυτό επιδίωξα να προσεγγίσω, συντακτικά αυτήν τη φορά, τη σύγχρονη πραγματικότητα. Βεβαίως, η λεπτομερής ανάλυση δεν είναι δυνατό να γίνει σε τόσες σελίδες. Περιορίστηκα να δώσω περιληπτικά τις συντακτικές διακυμάνσεις του σύγχρονου ελληνικού λόγου.\nΟ Βασίλης Κυριακίδης γεννήθηκε στην Πελόπη Λέσβου και σπούδασε στη Φιλοσοφική Σχολή του Πανεπιστημίου Αθηνών.\nΙστορικός λαμπρός, με οξυδέρκεια στις κρίσεις και κυρίως με αντικειμενικότητα στη σκέψη, αλλά και γλωσσολόγος άριστος με ενδεικτικό έργο του: "Ετυμολογικές Αναζητήσεις".\nΛίγο πριν από τον διαγωνισμό του δημοσίου\nΒυζάντιο 1204-1453 μ.Χ.\nΒυζάντιο 284-518 μ.Χ.


Καταρρίπτουμε 6 μύθους γύρω από το σεξ - Fit-Blaster.com\n/ ΚΑΤΑΡΡΙΠΤΟΥΜΕ 6 ΜΥΘΟΥΣ ΓΥΡΩ ΑΠΟ ΤΟ ΣΕΞ\nΚΑΤΑΡΡΙΠΤΟΥΜΕ 6 ΜΥΘΟΥΣ ΓΥΡΩ ΑΠΟ ΤΟ ΣΕΞ\n6 γνωστοί μύθοι που κυριαρχούν στις συζητήσεις ανδρών αλλά και γυναικών… Και όμως η αλήθεια είναι διαφορετική…\nΌσο μακρύτερο είναι το πέος τόσο μεγαλύτερη η απόλαυσή της.\nΗ ΑΛΗΘΕΙΑ: Πάνω στο σεξ, το μυαλό της έχει μεγαλύτερη δύναμη από το σώμα της. Γι’ αυτό και ο Ian Kerner, Ph.D., συγγραφέας του She Comes First, σου επισημαίνει: «Πριν από όλα, φρόντισε να τη διεγείρεις εγκεφαλικά». Ενα πρόστυχο βλέμμα ή μία φράση που θα ψιθυρίσεις στο αυτί της, ίσως την προθερμάνουν καλύτερα κι από 10 λεπτά προκαταρκτικών. Όπως λέει όμως ο Michael Perry, σεξοθεραπευτής στην Καλιφόρνια: «Αν πίσω από κάθε κίνησή σου κρύβεται η επιθυμία της διείσδυσης, θα το καταλάβει και ο ενθουσιασμός της θα αργοπορεί περισσότερο».\nΑν αυνανίζεσαι τακτικά μπορεί να αποκτήσεις πρόβλημα υγείας\nΗ ΑΛΗΘΕΙΑ: «Το σόλο παιχνίδι είναι απαραίτητο για την υγεία σου όσο και το βούρτσισμα των δοντιών σου» τονίζει η κλινική σεξολόγος Gloria Brame. Μειώνεις τις πιθανότητες να εμφανίσεις καρκίνο προστάτη, ενώ χαλαρώνεις και βοηθάς στην ομαλή λειτουργία των ζωτικών οργάνων σου. Μία άλλη πτυχή της σόλο καριέρας είναι ότι δίνει τη λύση κι αν είσαι πρόωρος, καθώς σε κάνει να καταρρίπτεις παλιά ρεκόρ σου. Αντί να σταματήσεις εσύ το σπορ, μύησε εκείνη στα μυστικά του. Έτσι θα έχεις την ευκαιρία να δεις πώς παίζει στην έδρα της και θα προσφέρεις στο μέλλον ακόμα πιο δυνατές συγκινήσεις\nΔιαβάστε επίσης: ΑΣΚΗΣΕΙΣ ΓΙΑ ΚΑΛΥΤΕΡΟ ΣΕΞ


ΠΑΟΚ – Παναθηναϊκός 2-0: «Ασπρόμαυρο» προβάδισμα με «πράσινες» φωνές (video+photos) - Onsports.gr\nΧρήστος Γιαννούλης\t05 Φεβρουαρίου 2020, 23:24\nΠΑΟΚ – Παναθηναϊκός 2-0: «Ασπρόμαυρο» προβάδισμα με «πράσινες» φωνές (video+photos)\nΑπό την πλευρά του ο Παναθηναϊκός φάνηκε να μην έχει την ίδια ενέργεια, δεν μπόρεσε να βγάλει τα καλά στοιχεία που έδειξε στη δική του νίκη με το ίδιο σκορ στο ματς πρωταθλήματος, παρόλα αυτά, έχει παράπονα για τη διαιτησία του Ελβετού Σέρερ. Ειδικότερα για τη φάση του πέναλτι με την οποία προηγήθηκε ο ΠΑΟΚ, αφού ο Ινσούα δεν φαίνεται να κάνει καμία παράβαση πάνω στον Πέλκα. Παράλληλα, οι «πράσινοι» διαμαρτύρονται και για μη αποβολή του Πέλκα αφού δεν τιμωρήθηκε σε συνεχόμενες παραβάσεις με κίτρινες κάρτες, την ώρα που υπάρχουν και «φωνές» για πέναλτι του Βιεϊρίνια για χέρι σε δυο φάσεις στο δεύτερο ημίχρονο. Από την άλλη πλευρά, ο ΠΑΟΚ διαμαρτύρεται για μη αποβολή του Πούγγουρα με δεύτερη κίτρινη κάρτα προς το τέλος του πρώτου ημιχρόνου.\nΣε κάθε περίπτωση, ο ΠΑΟΚ κατάφερε να πάρει καθαρό σκορ ενόψει του επαναληπτικού και πλέον επικεντρώνεται στην επόμενη υποχρέωση που έχει για το πρωτάθλημα. Οι Θεσσαλονικείς θα αναμετρηθούν με τον ΟΦΗ την Κυριακή στην Τούμπα, ενώ ο Παναθηναϊκός θα παίξει ως φιλοξενούμενος της ΑΕΚ στο ΟΑΚΑ στο κλασικό αθηναϊκό ντέρμπι…\nΟ ΠΑΟΚ ξεκίνησε το ματς με αρκετές αλλαγές. Κάτω από τα δοκάρια ήταν ο Πασχαλάκης με τους Βιεϊρίνια, Ίνκασον, Βαρέλα και Γιαννούλη από δεξιά προς τα αριστερά στην άμυνα. Οι Μίσιτς και Μαουρίτσιο τα αμυντικά χαφ, με τους Λημνιό και Μπίσεσβαρ στα άκρα με τον Σφιντέρσκι στην κορυφή της επίθεσης.\nΣτον αντίποδα, ο Παναθηναϊκός είχε μόνο δυο αλλαγές. Κάτω από τα δοκάρια ήταν ο Διούδης με τους Γιόχανσον, Σένκεφελντ, Πούγγουρα και Ινσούα από δεξιά προς τα αριστερά στην άμυνα. Στη μεσαία γραμμή ήταν οι Ανουάρ και Κουρμπέλης, με τον Μπουζούκη δεξιά, τον Χατζηγιοβάνη αριστερά και τον Ζαχίντ πίσω από τον Μακέντα.\nΕίδε πέναλτι ο Σέρερ, το έβαλε ο Βιεϊρίνια\nΣε αντίθεση με ό,τι έγινε την Κυριακή, αυτή τη φορά ήταν ο ΠΑΟΚ αυτός που άσκησε πίεση ψηλά και δυσκόλεψε πολύ τον αντίπαλο. Ο Παναθηναϊκός δεν μπορούσε να κρατήσει καθόλου μπάλα, με αποτέλεσμα να δέχεται συνέχεια επιθέσεις. Παρόλα αυτά, υπήρξαν φάσεις όπου οι «πράσινοι» διαμαρτυρήθηκαν για τις κάρτες που δεν πήρε ο Πέλκας, με τον παίκτη να πρωταγωνιστεί και στη φάση από την οποία ήρθε το προβάδισμα του ΠΑΟΚ. Στο 33’ ο Μπουζούκης έχασε τη μπάλα έξω από την περιοχή, με υποψία φάουλ από τον Βαρέλα, και στην εξέλιξη της φάσης ο Ινσούα έκοψε τη μπάλα αλλά ο Σέρερ έδωσε πέναλτι.\nΠαρά τον έλεγχο στο VAR η απόφαση δεν άλλαξε. Ο Βιεϊρίνια ευστόχησε και έβαλε τον ΠΑΟΚ σε θέση οδηγού, κάνοντας πιο απλά τα πράγματα για την ομάδα του Φερέιρα. Ο Παναθηναϊκός είχε «βραχυκυκλώσει» και φαινόταν να μην μπορεί να απειλήσει, με εξαίρεση κάποια καλά ανεβάσματα του Γιόχανσον, δυο μακρινά σουτ του Κουρμπέλη που έβγαλε δύσκολα ο Πασχαλάκης και κάποιες «εκλάμψεις» του Χατζηγιοβάνη. Από τη στιγμή, λοιπόν, που ο ΠΑΟΚ είχε πάρει το προβάδισμα ήταν αυτόματα και το φαβορί στο ματς, άσχετα αν κι αυτός στο πρώτο μέρος δεν «έβγαλε» φάσεις παρά την πίεση που ασκούσε.\nΟ Βαρέλα τον έκανε φαβορί\nΣτο δεύτερο ημίχρονο, ο ΠΑΟΚ μπήκε ξανά ορμητικά με τον Δώνη να παρεμβαίνει πρώτος και να περνά στο ματς τον Νάγκι αντί του Χατζηγιοβάνη. Ο Παναθηναϊκός πήγε να γίνει πιο κινητικός, όμως, ο συγκινητικός και κορυφαίος των «πράσινων» Κουρμπέλης δεν είχε καμία βοήθεια στη μεσαία γραμμή. Έτσι, χανόταν εύκολα η κατοχή κι ο ΠΑΟΚ ανανέωνε επιθέσεις ενώ όσο ανέβαζε γραμμές ο Παναθηναϊκός ο ΠΑΟΚ έβρισκε χώρους. Ο Φερέιρα το «διάβασε» κι έβαλε τον γρήγορο Λάμπρου αντί του Πέλκα στο ματς, με τον νεαρό να χάνει τρεις κλασικές ευκαιρίες όπου στις δυο ο Διούδης έκανε φοβερές επεμβάσεις.\nΟ τερματοφύλακας του Παναθηναϊκού ήταν επίσης από τους καλύτερους της ομάδας του, δεν μπόρεσε όμως να κάνει το παραμικρό στο 72’ όταν ο Βαρέλα με κεφαλιά έστειλε τη μπάλα στα δίχτυα. Ο Δώνης από εκεί και πέρα ρίσκαρε ακόμα περισσότερο, βάζοντας στο ματς τον Δώνη αλλά και τον Περέα, χωρίς ωστόσο να πάρει καθαρή φάση στο ματς. Οι «πράσινοι», πάντως, διαμαρτύρονται σε δυο φάσεις για χέρι του Βιεϊρίνια στην περιοχή, με τον διαιτητή ωστόσο να μην τις ελέγχει ούτε στο VAR. Το τελικό 2-0 φέρνει τον ΠΑΟΚ σε ισχυρή θέση για την πρόκριση στα ημιτελικά, με τον επαναληπτικό να γίνεται την επόμενη εβδομάδα στο ΟΚΑΑ και τον Παναθηναϊκό να έχει πολύ δύσκολο έργο…\nΠΑΟΚ (Αμπέλ Φερέιρα): Πασχαλάκης, Βιεϊρίνια, Ίνγκασον, Βαρέλα, Γιαννούλης, Μίσιτς, Μαουρίτσιο, Λημνιός, Μπίσεσβαρ, Πέλκας (62’ Λάμπρου), Σφιντέρσκι (81’ Άκπομ)\nΠαναθηναϊκός (Γιώργος Δώνης): Διούδης, Γιόχανσον, Σένκεφελντ, Πούγγουρας, Ινσούα, Κουρμπέλης, Ανουάρ (77’ Δώνης), Μπουζούκης (81' Περέα), Ζαχίντ, Χατζηγιοβάνης (54’ Νάγκι), Μακέντα\n11 λεπτά πριν Super League: Live streaming η κλήρωση του πρωταθλήματος\n11 λεπτά πριν Άγγελος Λάτσιος: Η αλλαγή στο σώμα του είναι θεαματική - Η νέα φώτο του θα γίνει viral!\n22 λεπτά πριν Ολυμπιακοί Αγώνες: Ατυχία για τον 20χρονο Εγγλεζάκη - Δεν προλαβαίνει να αγωνιστεί\n24 λεπτά πριν Super League: Αντιδράσεις για τις εξουσίες και τις ποινές


Νέες κινητοποιήσεις στα δημόσια νοσοκομεία - Iatrikostypos.com\nΝέες κινητοποιήσεις στα δημόσια νοσοκομεία νέο γύρο κινητοποιήσεων προχωρούν το επόμενο διάστημα οι εργαζόμενοι στα δημόσια νοσοκομεία. Με βάση και την πρόσφατη σύσκεψη σωματείων, Επιτροπών Αγώνα και εργαζομένων, όπως και τις Γενικές Συνελεύσεις που ακολούθησαν, για τις επόμενες μέρες προγραμματίζονται τα εξής: – Με αιχμή τις ελαστικές σχέσεις εργασίας, την Τρίτη 2/10, στις 3 μ.μ., θα πραγματοποιηθεί παράσταση διαμαρτυρίας στη διοίκηση του ΟΑΕΔ στον Αλιμο, με αίτη  μα να μην απολυθεί κανείς από τους συμβασιούχους του ΟΑΕΔ, οι οποίοι είναι περίπου 4.000 (αποτελούν την πολυπληθέστερη ομάδα συμβασιούχων) και αναμένεται να απολυθούν διαδοχικά από το Φλεβάρη. Προσυγκέντρωση στον σταθμό του μετρό Αλίμου. – Την Τετάρτη 3/10, θα πραγματοποιηθεί στάση εργασίας (11 π.μ. μέχρι τη λήξη της βάρδιας) και συγκέντρωση στις 12 το μεσημέρι στο Γενικό Λογιστήριο του Κράτους, διεκδικώντας τη διεύρυνση του επιδόματος ανθυγιεινής εργασίας και την  νταξη των υγειονομικών στα ΒΑΕ. – Κινητοποίηση της Ομοσπονδίας Ενώ  σεων Νοσοκομειακών Γιατρών Ελλάδας (ΟΕΝΓΕ) την Παρασκευή 5/10, με αιχμή τον αγώνα για επαναφορά των μισθών και για τα αναδρομικά.


Linux-Team Forum » Γενικό Forum » Επιστήμη, Έρευνα και Τεχνολογία » Τα φιλοσοφικά ρεύματα που επηρέασαν τις φυσικές επιστήμες τον 20ο αιώνα\nΤην / Το 15/2/2016, 00:30 αναρτήθηκε.\nΣτον 20ό αιώνα αναπτύχθηκαν πολλά φιλοσοφικά ρεύματα και κινήματα, όπως: η «Φαινομενολογία» που δίνει έμφαση στη συγκεκριμένη κατάσταση την οποία βιώνει το γνωρίζον υποκείμενο και που αποτελεί προσδιοριστικό όρο της ουσίας του. Παράλληλα, εμφανίστηκε ο «Υπαρξισμός» ο οποίος αντιστρέφει τη σχέση της ουσίας και της ύπαρξης, θεωρώντας ότι η ύπαρξη πρέπει να προηγείται της ουσίας. Την ίδια εποχή εμφανίζεται η «Φιλοσοφία της Επιστήμης», κυρίως στον αγγλοσαξονικό χώρο, όπου έχουμε εντυπωσιακή ανάπτυξη των Φυσικών Επιστημών και της τεχνολογίας.\nΠαράλληλα, αναπτύσσεται η «Αναλυτική Φιλοσοφία», η οποία ανάγει τα φιλοσοφικά προβλήματα σε προβλήματα κατανόησης της γλώσσας. Mετά τον Α΄ Παγκόσμιο Πόλεμο, στη Φιλοσοφία δημιουργούνται θεωρίες βασισμένες στις έννοιες της δομικής θεωρίας (Στρουκτουραλισμός) και του Μεταμοντερνισμού.\nΟ 20ός αιώνας ήταν ο αιώνας που αμφισβητήθηκαν έντονα οι ισχυρισμοί των Φυσικών Επιστημών στην προσέγγιση της αντικειμενικής αλήθειας και τα παρακάτω φιλοσοφικά ρεύματα συνέβαλαν στην ουσιαστική ανάπτυξη τους:\n Επιστημονικός Ρεαλισμός\n Κριτικός Ρεαλισμός\n Στρουκτουραλισμός / Δομική Θεωρία / Δομισμός\nΌλα αυτά τα φιλοσοφικά ρεύματα θα τα εξετάσουμε για μια ακόμη φορά, και από άλλη οπτική γωνία, αφού είναι εκείνες οι φιλοσοφικές κατευθύνσεις οι οποίες στην ουσία επηρέασαν τη Φυσική που διδασκόμαστε σήμερα, στα τέλη του 20ού και στις αρχές του 21ου αιώνα, και κατ’ επέκταση εμάς τους ίδιους ως φυσικούς.\nΟ Θετικισμός είχε επικρατήσει απόλυτα την εικοσαετία 1940-1960. Το κίνημα του Θετικισμού έφθασε στο απόγειό του στην Ευρώπη τη χρονική περίοδο 1928-1934 αλλά, μετά το 1933 που στη Γερμανία ήρθε στην εξουσία ο Ναζισμός, τα περισσότερα ενεργά μέλη των διαφόρων ομάδων και κλάδων του εγκατέλειψαν τη ηπειρωτική Γηραιά Ήπειρο αρχικά προς τη Μεγάλη Βρετανία και αργότερα για τις Ηνωμένες Πολιτείες Αμερικής (Η.Π.Α.), καθώς πολλοί από αυτούς ήταν Εβραίοι ή αριστεροί διανοούμενοι. Από τη μετανάστευση αυτή, ο Θετικισμός αναμείχθηκε ενεργά με την αγγλοσαξονική παράδοση του Πραγματισμού και του Εμπειρισμού.\nΚεντρική ιδέα του Θετικισμού είναι η υπεροχή των Φυσικών Επιστημών με τις εμπειρικές και τις πειραματικές μεθόδους τους, στα συστήματα της Ιδεαλιστικής και Ρομαντικής Φιλοσοφίας, όπως και η έξαρση της Επιστήμης ως μόνου μέσου κοινωνικής προόδου. Μάλιστα, ο Θετικισμός θεωρείται συνέχεια του Κλασικού Εμπειρισμού, καθώς θεωρεί πως κάθε αξιόπιστη γνώση βασίζεται στην εμπειρία, ενώ ακόμα και η διατύπωση γενικών νόμων επαληθεύεται πάνω στην ίδια λογική: τη μαρτυρία των γεγονότων! Η Επιστήμη κινείται στο πεδίο του σχετικού, ενώ η Θρησκεία εκπροσωπεί το απόλυτο, χωρίς να συγκρούεται με την Επιστήμη. Επομένως, υπάρχει ένας διαχωρισμός και παράλληλα ένας συμβιβασμός Επιστήμης και Θρησκείας.\nΣτηρίζοντας όμως το νόημά του στην παρατήρηση, ο Θετικισμός είναι υποχρεωμένος να διακρίνει δύο ειδών όρους ή προτάσεις:\n1. Τους παρατηρησιακούς (όρους) που αναφέρονται σε απλές παρατηρήσεις αντιληπτών πραγμάτων, καταστάσεων και ιδιοτήτων τους ή ακόμη και των σχέσεών τους, κα\n2. Τους θεωρητικούς (όρους) που δεν προέρχονται από την άμεση παρατήρηση, αλλά αποτελούν έννοιες κάποιων γενικών επιστημονικών θεωριών (της Φυσικής, εν προκειμένω).\nΟ Θετικισμός συνετέλεσε στη γένεση δύο τάσεων που η αντίθετη κατεύθυνση τους δείχνει την αντιφατικότητα της κοινής πηγής τους:\nα) Η επιστήμη ως εγγύηση της τεράστιας προόδου της ανθρωπότητας,\nβ) Η ακαμψία των μηχανιστικών αιτιοκρατικών νομοτελειών που οδηγεί σε παραδοχή κάποιων αρχών και τελικά καταλήγει σε μοιρολατρία.\nΟι πρώτες επεξεργασίες του θετικιστικού προγράμματος έγιναν στη δεκαετία του 1920 από δύο κυρίως ερευνητικές ομάδες:\n1. Τον ονομαζόμενο Κύκλο της Βιέννης, μια ομάδα φιλοσόφων στο Πανεπιστήμιο της Βιέννης γύρω από τον Moritz Schlick και το Σεμινάριο της Φιλοσοφίας των Επαγωγικών Επιστημών, που περιλάμβανε, μεταξύ άλλων, τους Rudolf Carnap, Herbert Feigl, Kurt Gödel, Hans Hahn, Karl Menger, Otto Neurath και Friedrich Waismann.\n2. Την Εταιρεία Εμπειρικής Φιλοσοφίας του Πανεπιστημίου του Βερολίνου γύρω από τον Hans Reichenbach, που περιλάμβανε, μεταξύ άλλων, τους Walter Dubislav, Kurt Grelling και Carl Hempel.\nΘεμελιωτής του Θετικισμού ήταν ο Γάλλος φιλόσοφος Ωγκύστ Κοντ που διέκρινε τρεις περιόδους / ηλικίες του πνεύματος και της ιστορίας του ανθρώπου:\n1) τη Θεολογική (που κυριαρχεί η ερμηνεία με βάση τη θεία, προσωπική θέληση),\n2) τη Μεταφυσική (που οι υπερφυσικές δυνάμεις της Θεολογίας γίνονται αφηρημένες αρχές) και\n3) τη Θετική (που οι υπερφυσικές δυνάμεις και μεταφυσικές αρχές παραμερίζονται από την επιστημονική μέθοδο της παρατήρησης και της εξακρίβωσης.\nΣτη συνέχεια, ο Τζων Στιούαρτ Μιλ τροποποίησε τον Θετικισμό θεωρώντας ότι δεν υπάρχει άλλη γνώση πέρα από την εμπειρική που να βασίζεται στα αισθήματα, και ο Χ. Σπένσερ που πρέσβευε ό,τι δεν γνωρίζουμε τα ίδια τα πράγματα αλλά μόνο ό,τι αντιλαμβανόμαστε με τις αισθήσεις μας. Επίσης, αναπτύχθηκε ο υλιστικός γερμανικός Θετικισμός που εκπροσωπούσαν και εκπροσωπούν ο Μόλεσχοτ, ο Φογκτ και ο Μπρύχνερ, σύμφωνα με τους οποίους όλα τα φαινόμενα διέπονται από τους μηχανιστικούς νόμους. Τέλος, αναφέρουμε την ενοποιητική θεωρία του Γερμανού εξελικτικού ζωολόγου Heinrich Ernst Haeckel 1834-1919), που ερμηνεύει με τα ίδια κριτήρια την ανόργανη και την οργανική φύση.\nΑμφισβητήσεις του Θετικισμού\nΥπάρχουν αρκετά σημεία τριβής, δηλαδή αμφισβητήσεις του Θετικισμού από άλλες θεωρίες και φιλοσοφικά ρεύματα που αποκτούν ιδιαίτερη σημασία από την δεκαετία του ’60 και μετά, και τελικά οδηγούν είτε σε μια διαρκή και συνεχή μείωση της αξιοπιστίας του Θετικισμού είτε στην απόρριψή του ή ακόμα ακόμα στον μετασχηματισμό του και στην εμφάνιση νέων -αντίπαλων ή συμπληρωματικών- φιλοσοφικών ρευμάτων.\nΣυγκεκριμένα οι αμφισβητήσεις του Θετικισμού όπως τις αναφέρει ο Delanty είναι:\n1. Επιστημονισμός ή ενότητα της επιστημονικής μεθόδου: Μεθοδολογικά ο Θετικισμός δεν κάνει κανέναν διαχωρισμό μεταξύ των Φυσικών και των Κοινωνικών Επιστημών, όμως η ενοποίηση της επιστημονικής μεθόδου γίνεται με ταυτόχρονη παραδοχή του κυρίαρχου ρόλου των Φυσικών Επιστημών, αφού αυτές εκλαμβάνονται ως το μοντέλο των Κοινωνικών Επιστημών. Αυτό έχει ως αποτέλεσμα τον «Επιστημονισμό» δηλαδή το ότι η σημασιολογική ερμηνεία της γνώσης απορρέει μόνο από τις Φυσικές Επιστήμες.\n2. Φυσιοκρατία ή φαινομενοκρατία: Για τον Θετικισμό το αντικείμενο της επιστημονικής μεθόδου είναι μια εξωτερική στην Επιστήμη πραγματικότητα, η οποία σηματοδοτείται από τα παρατηρούμενα φυσικά φαινόμενα. Η θέση αυτή συνεπάγεται αφενός μεν τη «Φυσιοκρατία» δηλαδή την ανάδειξη της φυσικής / εμπειρικής προέλευσης της γνώσης, αφετέρου δε τη «Φαινομενοκρατία» (Αντικειμενισμός), δηλαδή, την αποδοχή μιας αντικειμενικά εξωτερικευμένης υπόστασης των φαινομένων.\n3. Εμπειρισμός: Στη βάση της θετικιστικής επιστημολογίας βρίσκεται η εμπειρική παρατήρηση (κριτήριο της επαλήθευσης), η οποία υλοποιείται με την πειραματική μέθοδο. Η αναγνώριση του θετικού χαρακτήρα της εμπειρίας ως του αποκλειστικού κριτηρίου της αλήθειας αποτελεί το σήμα κατατεθέν του Θετικισμού.\n4. Ουδετερότητα ή αξιολογική αδιαφορία: Σύμφωνα με τον Θετικισμό, η Επιστήμη δεν πρέπει να ενέχεται σε καμία αξιολογική κρίση του αντικειμένου της μελέτης της. Είναι μια ουδέτερη δραστηριότητα απαλλαγμένη από οποιαδήποτε κοινωνική ή ηθική αξία. Η αποστολή της είναι να περιορίζεται στα εμπειρικά γεγονότα, από τα οποία, ο Θετικισμός πιστεύει, δεν μπορούν να παράγονται αξίες. Επιπλέον, η αναζήτηση της αντικειμενικής αλήθειας γίνεται με μοναδικό γνώμονα την εμπειρική επαλήθευση, ανεξαρτήτως ηθικής ή αυτοσυνειδησίας.\n5. Εργαλειακή γνώση: Κάποιες φορές, η έμφαση στον εργαλειακό, και άρα ουδέτερο ρόλο της Επιστήμης, κρύβει μια πολιτικά συντηρητική στάση, που υποστηρίζει την υπεροχή της Επιστήμης σε σχέση με άλλες μορφές γνώσης και νομιμοποιεί την αναπαραγωγή σε κυρίαρχη θέση των επαγγελματικών και θεσπισμένων οργάνων των ειδικών της Επιστήμης.\nΟ Θετικισμός δέχθηκε σημαντικές επικρίσεις και στις βασικές παραδοχές του, κυρίως από τους Popper, Kuhn και Feyerabend, τρεις σύγχρονους φιλοσόφους την προσφορά των οποίων στην Επιστήμη θα δούμε αναλυτικά.\nΟ Karl Popper αρχικά, ως θετικιστής, προσέγγισε τις απόψεις του Κύκλου της Βιέννης, αλλά σύντομα πήρε τις αποστάσεις του από τον Λογικό Θετικισμό. Την περίοδο της δημοσίευσης του βιβλίου του Λογική της Έρευνας (Logik der Forschung, 1934), έθεσε υπό αμφισβήτηση την επαγωγική πορεία της επιστημονικής έρευνας του Κάρναπ. Στάθηκε, λοιπόν, κριτικός με τις επαγωγικές μεθόδους που χρησιμοποιούνταν στην Επιστήμη. Όλες οι επαγωγικές αποδείξεις είναι περιορισμένες, έλεγε. Δεν παρατηρούμε το Σύμπαν όλο τον χρόνο και σε όλα τα μέρη, επομένως δεν δικαιολογούμαστε να βγάλουμε έναν γενικό κανόνα/συμπέρασμα από αυτή τη μη καθολική παρατήρηση.\nΕπίσης, έθεσε υπό αμφισβήτηση και το κριτήριο του διαχωρισμού μεταξύ Επιστήμης και Μεταφυσικής που είχαν προτείνει οι υπέρμαχοι του Λογικού Θετικισμού. Αυτές τις απόψεις του τις παρουσίασε σε ένα άλλο βιβλίο του με τίτλο: Εικασίες και Διαψεύσεις (Conjectures and Refutations, 1963). Σύμφωνα με τον Popper, η επιστημονική έρευνα πορεύεται με δοκιμές και πλάνες, με εικασίες και διαψεύσεις και όχι με την επαγωγή. Ο Popper ήταν ενάντια στην εμπειρική άποψη ότι παρατηρούμε αντικειμενικά τον κόσμο, αλλά υποκειμενικά σύμφωνα με τις αισθήσεις και τις αντιλήψεις μας. Θεωρούσε ότι το ίδιον μιας επιστημονικής θεωρίας είναι το να μπορεί να διαψευσθεί. Έτσι, πρότεινε μια εναλλακτική επιστημονική μέθοδο που βασίζεται στην Αρχή της διαψευσιμότητας. Η διαψευσιμότητα πρέπει να αντικαταστήσει την επαληθευσιμότητα ως κριτήριο της διάκρισης ανάμεσα σ’ αυτό που είναι επιστημονικό και σ’ εκείνο που δεν είναι. Η επιστήμη νοείται περισσότερο στο σχήμα μιας ατέλειωτης αναζήτησης προς την αντικειμενική γνώση, παρά σε ένα σύστημα της γνώσης.\nΗ αρχή της διαψευσιμότητας αποτελεί για τον Popper κριτήριο για τον επιστημονικό ή μη επιστημονικό χαρακτήρα μιας θεωρίας. Έτσι, η αστρολογία, η μεταφυσική, η μαρξιστική θεωρία χαρακτηρίζονται ως ψευδο-επιστήμες εξαιτίας της αδυναμίας τους να δεχτούν την εφαρμογή της αρχής της διαψευσιμότητας. Σύμφωνα με τον Popper οι επιστήμονες θα έπρεπε να προσπαθούν να αναιρέσουν τις θεωρίες τους παρά να προσπαθούν συνεχώς να τις επιβεβαιώνουν.\nΑπό την άλλη μεριά, η αντιθετικίστικη ιστορικίστικη στροφή στη δεκαετία του ’60 του Thomas Kuhn (1922-1996) ανέδειξε την παραδειγματική δομή και την επαναστατική εξέλιξη των επιστημονικών θεωριών. Ο Thomas Kuhn ήταν ενάντια στην υπεραπλουστευμένη εικόνα που οι φιλόσοφοι είχαν για την Επιστήμη και διαφωνούσε στο ότι η Επιστήμη δεν εξελίσσεται σταδιακά βασιζόμενη σε ουδέτερες παρατηρήσεις. Για παράδειγμα το πρότυπο του Νεύτωνα για το Σύμπαν ήταν πολύ διαφορετικό από το σχετικιστικό πρότυπο του Αϊνστάιν και θεωρούσε πως το κάθε πρότυπο είναι μια διαφορετική ερμηνεία για τον κόσμο, παρά αντικειμενικές ερμηνείες. Για τον Kuhn, η Ιστορία της Φιλοσοφίας χαρακτηρίζεται από επαναστάσεις επιστημονικής άποψης. Τότε οι επιστήμονες αρχίζουν να αμφισβητούν τις βάσεις του προτύπου, και νέες θεωρίες ανακύπτουν που προκαλούν το κυρίαρχο πρότυπο και τελικά κάποιες από αυτές τις νέες θεωρίες γίνονται αποδεκτές σαν νέα πρότυπα.\nΚλασικό έργο του είναι η Δομή των Επιστημονικών Επαναστάσεων, που κυκλοφόρησε για πρώτη φορά στα αγγλικά. Είναι ένα βιβλίο που άφησε το στίγμα του στην Ιστορία και Φιλοσοφία των Επιστημών, αφού κανένα άλλο δεν έγινε αντικείμενο τόσο γρήγορης αποδοχής, αλλά συνάμα έντονης κριτικής και απόρριψης. Από αυτό, όμως, ξεκίνησαν διεργασίες που επηρέασαν τα μέγιστα την ιστοριογραφία των Φυσικών Επιστημών αλλάζοντάς την δραματικά.\nΣυνολικά για τον Κουν μπορούμε να πούμε ότι το έργο του αποτελεί μια τομή για την ιστοριογραφία των Φυσικών Επιστημών, αφού η σύσταση ενός γνωστικού πεδίου είναι ταυτόσημη με τη δημιουργία ενός «παραδείγματος», που ενσωματώνει μεθοδολογικές και γνωσιολογικές παραδοχές, παράλληλα όμως και γενικούς νόμους, τους κανόνες τους και πρότυπες πειραματικές διατάξεις. Τα εργαστήρια, μετά από πρότασή του, πρέπει να μετατραπούν σε χώρους όπου θα συνυπάρχουν ο κόσμος της φύσης με τον κόσμο των φυσικών. Τα εργαστήρια, τα «άδυτα των αδύτων», γίνονται ο χώρος της διαμεσολάβησης. Εκεί θα δημιουργηθούν οι διεργασίες όπου οι επιστήμονες θα προσπαθήσουν να δαμάσουν τη φύση και εκεί είναι ταυτόχρονα ο χώρος όπου η φύση αντιστέκεται. Και όλη αυτή η διαπάλη μας οδηγεί σ’ αυτό που ονομάζουμε «γήινο πολιτισμό».\nPaul Feyerabend (1924-1994)\nΆλλη άποψη, ως προς τον Kuhn, είχε ο Αυστριακός φιλόσοφος Paul Feyerabend. Αρχικά, ο Φάγιεραμπεντ μαγεύτηκε από το θέατρο και ασχολήθηκε μ’ αυτό στη Βαϊμάρη και στη Βιέννη. Στη συνέχεια σπούδασε Φυσικές Επιστήμες, και τελικά εγκατέλειψε την Αυστρία, το 1955, για να διδάξει στο Berkeley. Πίστευε πως η υπεροχή της σύγχρονης επιστημονικής μεθόδου δεν θα έπρεπε να είναι δεδομένη. Πρόμαχος μιας επιστημονικής μεθοδολογίας την οποία χαρακτήριζε ως «αναρχική» τάχτηκε υπέρ του χωρισμού Επιστήμης και κράτους και καταδίκαζε κάθε πολιτικό σύστημα που φέρνει στην εξουσία ανθρώπους από τον χώρο της Επιστήμης, δηλώνοντας ότι ο κάθε επιστήμονας έχει τον εντελώς προσωπικό του τρόπο εργασίας. Η αναρχική προσέγγιση της γνώσης ήταν ότι δεν μπορούμε να προβλέψουμε τι μορφή μπορεί να έχει η μελλοντική γνώση, κι έτσι δεν μπορούμε να περιοριστούμε σε μία παγκόσμια μέθοδο για να κερδίζουμε γνώσεις. Ο Feyerabend συμφωνεί με τον Kuhn ότι η Ιστορία της Επιστήμης είναι η Ιστορία διαφορετικών οπτικών γωνιών και πως δεν πρέπει να προσπαθούμε να απαγορεύουμε μελλοντικά διαλεκτικά εγχειρήματα προσπαθώντας να ορίσουμε ένα στενό κυρίαρχο πρότυπο γνώσης χρησιμοποιώντας τους νόμους της Φυσικής.\nΤα σημαντικότερα έργα του είναι: Κατά της μεθόδου: Σκιαγραφία μιας αναρχικής θεωρίας της γνώσης (1975), Επιστήμη σε μια ελεύθερη Κοινωνία (1976), Φιλοσοφικά Κείμενα (1981) κ.ά.\nΕίναι ένα σύγχρονο φιλοσοφικό ρεύμα που όπως φαίνεται από το όνομά του θεωρεί ότι το κριτήριο για την αξιολόγηση κάθε θεωρητικής αρχής αποτελείται από τις πρακτικές συνέπειες που προκύπτουν από αυτήν. Το βασικό χαρακτηριστικό της φιλοσοφίας του Πραγματισμού είναι η ενότητα γνώσης και δράσης, αξιών και εμπειρίας. Η αναγωγή της ανθρώπινης γνώσης σε όργανο ενέργειας κάνει τον Πραγματισμό να συγγενεύει με τον «Συμβατισμό» και προϋποθέτει μια κριτική αντιμετώπιση της θετικιστικής / αντικειμενικής αντίληψης της γνώσης. Σύμφωνα με τον Πραγματισμό, οι θεωρίες δεν είναι πιστές αναπαραστάσεις της πραγματικότητας, αλλά είναι «σχήματα» με τα οποία οργανώνουμε ή ανάγουμε μια ομάδα φαινομένων σε ενότητες.\nΣύμφωνα με τους πραγματιστές, η «ωφελιμότητα» και η «αλήθεια» δεν είναι πια διαχωρισμένες η μία από την άλλη, αλλά εμφανίζονται ως οι δύο όψεις της ίδιας πραγματικότητας.\nΟ Πραγματισμός συνδέεται με τη Σχολή Φιλοσοφίας του Chicago και με τους μεγάλους διανοητές Charles Sanders Peirce και John Dewey. Σύμφωνα με τον Peirce, το νόημα μιας έννοιας, βρίσκεται στις συνέπειες αυτής καθ’ εαυτής της έννοιας, στον τρόπο που αυτή μεταβάλλει τη συμπεριφορά των ανθρώπων, και όχι σε μια μεταφυσική αναζήτηση κάποιου βαθυστόχαστου νοήματος. Πράγματι, αντί να καταναλωνόμαστε με αφηρημένες θεωρίες για τη φύση της πραγματικότητας, ο Πραγματισμός πρεσβεύει ότι πρέπει να συγκεντρώσουμε την προσοχή μας στο παρόν πλαίσιο που ζούμε και να δημιουργήσουμε την αντίληψή μας για τον κόσμο με βάση τις συγκεκριμένες πράξεις που κάνουμε και τους πραγματικούς σκοπούς που έχουμε. Ο Dewey, έλεγε ότι το κριτήριο της γνώσης βρίσκεται στη μέθοδο που χρησιμοποιείται για να διασφαλισθούν οι συνέπειες και όχι σε μεταφυσικές συλλήψεις της φύσης του πραγματικού.\nΗ Φυσιοκρατία είναι ένα σύνολο απόψεων που προσπαθούν να εξηγήσουν τα φαινόμενα του κόσμου μόνο με βάση έννοιες και θεωρίες που αναφέρονται στην ίδια τη φύση. Για τη Φυσιοκρατία, φυσικά φαινόμενα αποτελούν όχι μόνο η οργανική και η ανόργανη ύλη (φυσικός κόσμος),αλλά και οι ανθρώπινες δραστηριότητες (ατομικές και κοινωνικές). Επιπλέον, οι φυσιοκράτες πιστεύουν ότι σε όλα τα φυσικά φαινόμενα λειτουργούν σχέσεις αιτιότητας, οι οποίες ανακαλύπτονται από την επιστήμη ή πρόκειται να ανακαλυφθούν με την πρόοδο της επιστήμης. Για τον λόγο αυτό, οι φυσιοκράτες απορρίπτουν τις μεταφυσικές ή φιλοσοφικές ερμηνείες και, ειδικότερα, θεωρούν τις Ανθρωπιστικές και τις Κοινωνικές Επιστήμες να αναπτύσσονται παρόμοια με τις Φυσικές.\nΠέραν όμως από τους καθαρά μεταφυσικούς διαλογισμούς, με τους οποίους ερμηνεύονται τα εμπειρικά γεγονότα, οι φυσιοκράτες κρατούν τις αποστάσεις τους και σε σχέση με τις ορθολογιστικές θεωρίες και με την τυπική a priori λογική των θετικιστών. Με την έννοια αυτή, η Φυσιοκρατία βρίσκεται κοντά στον επιστημονικό Ιστορικισμό. Από την άλλη όμως μεριά, η Φυσιοκρατία βασίζει τα κριτήρια αξιολόγησης της γνώσης περισσότερο σε φυσικές γνωστικές ή εξελικτικές διαδικασίες. Ένα άλλο σημαντικό χαρακτηριστικό των φυσιοκρατών είναι ότι συνήθως αυτοί εστιάζουν την προσοχή τους στις Επιστημολογίες ειδικών κλάδων, όπως της Βιολογίας ή της Γνωστικής Επιστήμης, σε αντίθεση με την προτίμηση της Φυσικής από την κλασική Επιστημολογία.\nΜια από τις σημαντικότερες φυσιοκρατικές προσεγγίσεις είναι η Εξελικτική Επιστημολογία, σύμφωνα με την οποία η γνωστική διαδικασία σε ανθρώπους και ζώα εξηγείται μέσω κάποιας εξελικτικής θεωρίας.\n4. ΕΠΙΣΤΗΜΟΝΙΚΟΣ ΡΕΑΛΙΣΜΟΣ\nΩς Eπιστημονικός Ρεαλισμός θεωρείται η άποψη ότι όταν μια επιστημονική θεωρία γίνεται αποδεκτή, τότε η ίδια η θεωρία θεωρείται ότι κατά κάποιο τρόπο συσχετίζεται με τον πραγματικό κόσμο αναπαριστώντας όψεις του. Μπορούν να θεωρηθούν δύο τύποι επιστημονικού ρεαλισμού:\nα) Για θεωρίες (που στηρίζονται στο κατά πόσον μια θεωρία είναι αληθινή ή όχι και κατά πόσον αποσκοπεί στην αλήθεια).\nβ) Για επιμέρους στοιχεία θεωριών (που δέχονται την πραγματική ύπαρξη όλων των επιμέρους στοιχείων μιας αποδεκτής θεωρίας), όπου ο ένας τύπος δεν συνεπάγεται τον άλλο.\n5. ΚΡΙΤΙΚΟΣ ΡΕΑΛΙΣΜΟΣ\nΚριτικός Ρεαλισμός ονομάζεται η επιστημολογία που δημιουργήθηκε γύρω από την πολύ ενδιαφέρουσα δουλειά του Βρετανού κριτικού φιλοσόφου Roy Bhaskar, ο οποίος θεμελίωσε ένα φιλόδοξο πρόγραμμα που φέρνει κοντά τις Φυσικές και τις Κοινωνικές Επιστήμες, διαφυλάττοντας όμως την πολιτιστική ιδιαιτερότητα των τελευταίων. Ο κριτικός ρεαλισμός δέχεται την αντικειμενική ύπαρξη της πραγματικότητας, διατηρώντας μια οξεία κριτική διάσταση στο εγχείρημα αυτό. Αντιτίθεται δριμύτατα στον Θετικισμό, ενώ προσπαθεί να υπερβεί τον Εμπειρισμό και παράλληλα διατηρεί κάποιες σχέσεις με τη Φυσιοκρατία. Ως γνήσιος Ρεαλισμός, δίνει μεγάλη σημασία στις δυνατότητες της αιτιώδους εξήγησης.\nΟ Bhaskar και οι κριτικοί ρεαλιστές υποστηρίζουν πως η αιτιότητα δεν στηρίζεται σε παγκόσμιους ντετερμινιστικούς νόμους, όπως στον Θετικισμό, αλλά στην τυχαιότητα και την ενδεχομενικότητα. Ακόμα, δεν εναγκαλίζονται τον Επιστημονισμό, αφού παραδέχονται ότι η επιστημονική γνώση είναι πάντα διαψεύσιμη και δεν είναι ποτέ ουδέτερη ούτε απαλλαγμένη από την επίδραση του γύρω από αυτήν κοινωνικού πλαισίου.\nΟ Αντιρεαλισμός υποστηρίζει ότι οι θεωρίες γίνονται αποδεκτές, επειδή αποτελούν χρήσιμα εργαλεία κατανόησης ή επέμβασης στον κόσμο είτε γιατί έχουν κάποια μη αναπαραστασιακή αξία. Για παράδειγμα, στον Αντιρεαλισμό, δεν υπάρχουν ηλεκτρόνια, που είναι πλασματικές κατασκευές οι οποίες χρησιμοποιούνται, σαφώς με επιτυχία, για να γίνονται προβλέψεις και να παράγονται χρήσιμες εφαρμογές της Φυσικής. Στον Αντιρεαλισμό δεν έχει νόημα να αποφανθούμε αν μια επιστημονική θεωρία είναι αληθινή ή όχι, γιατί αυτή απλώς είναι μια εργαλειακή κατασκευή με τη δική της ιδιαίτερη δόμηση, που είτε μπορεί ή δεν μπορεί να χαρακτηριστεί επαρκής, εγγυημένη, χρήσιμη ή εφαρμόσιμη.\nΜε την έννοια αυτή, υπάρχουν δυο είδη Αντιρεαλισμού:\n1. Αυτός που απορρίπτει την οντολογική συνιστώσα (όπως π.χ. η «Εργαλειοκρατία» που πρεσβεύει ότι οι θεωρίες είναι μόνο κατασκευασμένα εργαλεία για την πρόβλεψη ή την εφαρμογή των φυσικών φαινομένων και γι’ αυτό δεν έχει νόημα το αν είναι αληθείς ή ψευδείς).\n2. Αυτός που απορρίπτει την επιστημολογική συνιστώσα (όπως π.χ. ο «Κονστρουκτιβιστικός Εμπειρισμός» του Basil van Fraassen (1980), σύμφωνα με τον οποίο στη θέση του διλήμματος για την αλήθεια μιας θεωρίας μπαίνει το ερώτημα για την εμπειρική πληρότητά της).\n7. ΣΤΡΟΥΚΤΟΥΡΑΛΙΣΜΟΣ / ΔΟΜΙΣΜΟΣ\nΣτη Γλωσσολογία ο Στρουκτουραλισμός καταγράφει την αναγνώριση ότι η γλώσσα είναι ένα σύστημα στοιχείων και όχι μια απλή παράθεση στοιχείων. Δηλαδή, αποτελείται από μονάδες σε διάφορα επίπεδα (φωνολογία, μορφολογία, σύνταξη, σημασία), που βρίσκονται σε αλληλεξάρτηση μεταξύ τους. Αυτή η αναγνώριση του συστηματικού χαρακτήρα της γλώσσας:\nα) Αντικαθιστά την ατομιστική προσέγγιση της γλώσσας του 19ου αιώνα (μελέτη των μεμονωμένων στοιχείων χωρίς την αναγνώριση των αλληλεξαρτήσεών τους).\nβ) Αναδεικνύει τη συγχρονική αυτάρκεια της γλώσσας. Επειδή, ακριβώς, η γλώσσα σε κάθε δεδομένη στιγμή αποτελεί ένα σύστημα που τίθεται στην υπηρεσία της επικοινωνίας, η περιγραφή της και η μελέτη της δεν προϋποθέτει το ιστορικό της παρελθόν. Tο ιστορικό παρελθόν μιας γλώσσας απλώς προσφέρει την ερμηνεία για την ανάδυση ενός γλωσσικού συστήματος μέσα από προγενέστερα γλωσσικά συστήματα.\nΠαρά τις αντιφάσεις του ο Στρουκτουραλισμός βοήθησε τις Φυσικές Επιστήμες, λόγω της αντίθεσής του και της εν γένει αμφισβήτησης του Θετικισμού. Γνωστότερος στρουκτουραλιστής ήταν ο Ελβετός Ferdinard De Saussure, ο οποίος απέρριπτε τον Θετικισμό, και ο M. M. Bahktin. Ο Στρουκτουραλισμός στην Ανθρωπολογία, μέσα από τα έργα σπουδαίων ανθρωπολόγων, όπως ο Claude Levi-Strauss, βρήκε κοινά σημεία μεταξύ της θεωρίας του De Saussure και τις πρόσφατες εξελίξεις στην Ανθρωπολογία. Μάλιστα η στρουκτουραλιστική προσέγγιση της Ανθρωπολογίας ήταν τόσο παραγωγική που η επιρροή της δεν περιορίστηκε μόνο στους ανθρωπολόγους E. E. Evans-Pritchard και Pierre Bourdieu, αλλά και σε πολλούς άλλους ιδιαιτέρως μετά τον Β΄ Παγκόσμιο Πόλεμο.\nΦαινομενολογία, είναι η περιγραφή των φαινομένων, καθώς και η περιγραφή του τρόπου εμφάνισης του πραγματικού. Ουσιαστικά είναι η επιστημονική μελέτη και η αιτιολογία των φαινομένων. Η Φαινομενολογία, ενώ είχε αρχίσει ως κίνημα από τα τέλη του 18ου αιώνα, ήρθε απρόσμενα ξανά στο προσκήνιο στη Γερμανία την περίοδο μεταξύ των Παγκοσμίων Πολέμων, λόγω της διαμάχης μεταξύ των «βασιλείων» της φύσης και της κουλτούρας, των οποίων ο διαχωρισμός είχε γίνει από τον Dilthey και άλλους Νεοκαντιανούς φιλοσόφους.\nΜεγάλοι φαινομενολογιστές ήταν οι: Wittgenstein, Max Weber, Gyorgy Lukacs, Max Scheler, Alfred Schutz, Karl Mannheim (οι τρεις τελευταίοι μετά τον Β΄ Παγκόσμιο Πόλεμο) και ο Heidegger.\nΗ διδασκαλία της Φαινομενολογικής Σχολής θεωρείται μία από τις πηγές των νεότερων υπαρξιστικών φιλοσοφιών, ιδιαίτερα του Heidegger, κατά τον οποίο η Φαινομενολογία είναι η «συνάντηση» με κάποιο πράγμα και για τον λόγο αυτό η εκδήλωση του όντος.\nO Μεταμοντερνισμός είναι ένας όρος περιεκτικός ή ένα σύνολο από ιδέες που είναι δύσκολο να ορισθεί, επειδή ως έννοια εμφανίζεται σε μια μεγάλη ποικιλία πεδίων συμπεριλαμβανομένων της Αρχιτεκτονικής, της Μουσικής, του Κινηματογράφου, της Λογοτεχνίας, της Τεχνολογίας κ.ά.\nΗ υιοθέτησή του έχει συνέπειες στον τρόπο που αντιλαμβανόμαστε την εκπαίδευση ως συστατικό μέρος του πολιτισμού μας. Οι μεταμοντέρνοι εκκινούν από τη διαφοροποίηση μεταξύ επιστημονικού και μη επιστημονικού («αφηγηματικού») λόγου και διαβλέπουν σ’ αυτή μια αυθαίρετη εξέλιξη που είχε άμεση συνέπεια να καθιερωθεί ο επιστημονικός λόγος ως προνομιακός απέναντι σε όλες τις άλλες μορφές αφήγησης, αφού μόνον αυτός έχει αξιώσεις αλήθειας και εγκυρότητας. Θεωρούν ότι ο επιστημονικός λόγος είναι απλώς ένα είδος ανάμεσα στα άλλα είδη αφήγησης, ισοδύναμο μ’ αυτά, με την έννοια ότι δεν είναι περισσότερο ή λιγότερο αληθής απ’ αυτά. Αυτό τον υποχρεώνει στην αναζήτηση της νομιμοποίησής του που είναι όμως ένα προβληματικό εγχείρημα, αφού έτσι αναγκάζεται να καταφεύγει σε μια μετά-αφήγηση που είναι η μη γνώση.\nΟ Μοντερνισμός, ως φιλοσοφικό ιδεώδες, συγκροτείται γύρω από το αίτημα του κριτικού ελέγχου όλων των γνωστικών περιεχομένων και των αρχών οργάνωσης του βίου με βάση ορθολογικές αρχές. Προβάλλει ένα σχέδιο θεμελίωσης της γνώσης σύμφωνα με το οποίο οι κανόνες νομιμοποίησης των θεωρητικών και πρακτικών αιτημάτων προκύπτουν από τον ορθό λόγο, σε αντιδιαστολή προς μορφές νομιμοποίησης οι οποίες πηγάζουν είτε από τη θεία αποκάλυψη ή από άλλες παραδοσιακές μορφές αυθεντίας.\nΣε μια μεταμοντέρνα κοινωνία η γνώση γίνεται λειτουργική και χρηστική. Μαθαίνουμε πράγματα, όχι απλώς για να τα γνωρίζουμε, αλλά και για να χρησιμοποιήσουμε αυτή τη γνώση. Η γνώση στις μεταμοντέρνες κοινωνίες χαρακτηρίζεται όχι μόνον από τη χρησιμότητά της, αλλά και από τον τρόπο που διανέμεται, αποθηκεύεται και διαμορφώνεται. Παρ’ όλα αυτά η εισαγωγή των τεχνολογιών των ηλεκτρονικών υπολογιστών έχει ανατρέψει τις μορφές της γνώσης που παράγεται, διανέμεται και καταναλώνεται στη σύγχρονη κοινωνία.\nΠρόδρομοι του Μεταμοντερνισμού ήταν ο Νίτσε και ο Βιτγκενστάιν. Άλλοι μεταμοντερνιστές ήταν οι: George Bataille, Jean Baudrillard, Gilles Deleuze, Michel Foucault και Richard Rorty.\nΜεταμοντερνισμός και Επιστήμη\nΟι Μεταμοντερνιστές είναι κριτικοί με την Επιστήμη.\nΑπαιτούν και αναζητούν την αντικειμενική αλήθεια.\nΗ γνώση είναι ουσιαστικά ένα κοινωνικό κατασκεύασμα.\nΗ αλήθεια γίνεται πολλαπλώς αντιληπτή.\nΗ αλήθεια θεμελιώνεται στην καθημερινή ζωή (πείραμα και απόδειξη).\nΗ Επιστήμη και όλες οι άλλες ανθρώπινες δραστηριότητες είναι γεμάτες από αξίες, γι’ αυτό και θεωρούνται ισότιμες.\nΣτις αρχές του 20ούð αιώνα, η Θεωρία της Σχετικότητας του Αϊνστάιν ανέτρεψε το Νευτώνειο πρότυπο που κυριαρχούσε από τον Διαφωτισμό. Αυτή η ανατροπή έδειξε στους φιλοσόφους ότι οι βασικές αρχές μιας επιστημονικής κατανόησης δεν είναι μια ομάδα από στατικούς φυσικούς νόμους, αλλά ήταν ανθρώπινες ερμηνείες φαινομένων. Οι επιστημονικές εξηγήσεις δεν μπορούν πια να θεωρούνται ουδέτερες και αντικειμενικές.\nH Ηθική είναι εκείνος ο τομέας της Φιλοσοφίας που ασχολείται με το ερώτημα «τι πρέπει να πράξω;». Στην Ηθική προσπαθούμε, χρησιμοποιώντας λογικά κριτήρια, να ανακαλύψουμε εκείνους τους κανόνες συμπεριφοράς, οι οποίοι αρμόζουν στον άνθρωπο. Kάθε άνθρωπος σε κάθε εποχή θέτει μέσα στο κοινωνικό πλαίσιο που ζει ηθικούς κανόνες συμπεριφοράς. H Ηθική ωστόσο, κάτω από φιλοσοφική άποψη ή ως επιστήμη, είναι γέννημα του ελληνικού πνεύματος. Aναπτύχτηκε κυρίως στους χρόνους της Αθηναϊκής Δημοκρατίας με τα φιλοσοφικά ερωτήματα που έθεσαν οι σοφιστές και ο Σωκράτης. Πατέρας της Ηθικής μπορεί να θεωρηθεί κατεξοχήν ο Σωκράτης, ο οποίος αγωνιζόταν να δώσει αντικειμενική απάντηση στο ερώτημα: τι είναι δικαιοσύνη, τι είναι ανδρεία, τι είναι νόμος; κ.τ.λ.\nΣτην εποχή μας υπάρχει εξειδικευμένη ενασχόληση με την Ηθική Φιλοσοφία, η οποία προσπαθεί να αντιμετωπίσει προβλήματα ηθικής φύσεως που σχετίζονται με συγκεκριμένους τομείς, μέσα από περιπτώσεις που συνέβησαν στην πραγματικότητα. Ιδιαίτερα μετά την ανάπτυξη της τεχνολογίας και των Επιστημών που είχαν δυστυχώς κάποιες πολύ βλαβερές συνέπειες για την ανθρωπότητα. Κλασικό παράδειγμα οι ατομικές βόμβες που έπεσαν στη Χιροσίμα και το Ναγκασάκι. Άλλη περίπτωση μπορεί να θεωρηθεί το Challenger, το γνωστό διαστημοπλοίου της NASA, το οποίο εξερράγη, και κάθε άλλου είδους υποθέσεις που εξετάζονται από ηθική σκοπιά. Γίνονται αναλύσεις των περιπτώσεων και προτείνονται μέθοδοι, για τις οποίες θα μπορούσαν να παρθούν κάποιες αποφάσεις γύρω από το ηθικό περιεχόμενο των περιπτώσεων αυτών. Μάλιστα, όσον αφορά στο ηθικό δίλημμα για το Challenger, έχει να κάνει με το εάν έπρεπε να δοθεί η εντολή να ξεκινήσει, καθώς είχαν διαπιστωθεί ήδη από την προηγούμενη ημέρα κάποια προβλήματα λειτουργίας.\nΗ Βιοηθική μελετά προβλήματα που προκύπτουν από ηθικά διλήμματα, όταν έχουμε να κάνουμε με ζητήματα τα οποία αφορούν τη ζωή και τον θάνατο. Υπάρχουν και τα λεγόμενα βιοηθικά διλήμματα, π.χ. ειδικές περιπτώσεις από προβλήματα που προέκυψαν κατά τη θεραπεία, ή μη, διαφόρων ανθρώπων, οι οποίοι βρέθηκαν πολύ κοντά στον θάνατο.\nΆλλα επίκαιρα θέματα είναι: το πρόβλημα του πότε μπορεί πραγματικά να θεωρηθεί ότι έχει επέλθη κλινικός θάνατος, ώστε να εκπίπτει η ανάγκη περαιτέρω θεραπείας, το πρόβλημα της ευθανασίας κ.λπ.\nΔηλαδή η Βιοηθική εξετάζει κυρίως θέματα που σχετίζονται με την Ιατρική, τη Βιολογία και την Ανθρωπολογία.


Πρόσκληση για άσκηση υποψήφιων δικηγόρων στο Δήμο Ωραιοκάστρου Top\nΠρόσκληση για άσκηση υποψήφιων δικηγόρων στο Δήμο Ωραιοκάστρου\nΟ Δήμος Ωραιοκάστρου προσκαλεί όσους ασκούμενους δικηγόρους επιθυμούν να πραγματοποιήσουν μέρος της άσκησης τους, διάρκειας 6 μηνών, με δυνατότητα παράτασης για επιπλέον χρονικό διάστημα 6 μηνών να υποβάλλουν την αίτηση τους από 27-9-2018 έως 8-10-2018.\nΗμερομηνία έναρξης της άσκησης διάρκειας έξι (6) μηνών είναι η Πέμπτη 11 Οκτωβρίου 2018.\nΟι αιτήσεις των υποψηφίων συντάσσονται σύμφωνα με το σχετικό επισυναπτόμενο υπόδειγμα που χορηγεί ο Δήμος Ωραιοκάστρου και υποβάλλονται αποκλειστικά στο πρωτόκολλο του Δήμου Ωραιοκάστρου, Κομνηνών αρ.76, ισόγειος όροφος. Ο έλεγχος των αιτήσεων των υποψηφίων θα πραγματοποιηθεί από τον αρχαιότερο δικηγόρο κο Δημήτριο Λαζίδη.\nΣτις αιτήσεις οι ενδιαφερόμενοι δηλώνουν α) στοιχεία δελτίου αστυνομικής ταυτότητας β) αριθμό μητρώου ασκουμένου και γ) στοιχεία επικοινωνίας (ταχυδρομική διεύθυνση, σταθερό και κινητό τηλέφωνο, ηλεκτρονική διεύθυνση) και επισυνάπτουν βιογραφικό σημείωμά τους. Η έναρξη της άσκησης προϋποθέτει την εγγραφή στο ειδικό μητρώο ασκουμένων δικηγόρων του Δικηγορικού Συλλόγου Θεσσαλονίκης.\nΣε περίπτωση που οι αιτήσεις υπερβαίνουν τον αριθμό των διαθεσίμων θέσεων, η επι¬λογή τους θα γίνει από τον αρχαιότερο Νομικό Σύμβουλο του Δήμου. Το όνομα του επιλεγέντα θα αναρτάται στην ιστοσελίδα του Δήμου.\nΗ άσκηση θα γίνεται στη Νομική Υπηρεσία του Δήμου Ωραιοκάστρου και την εποπτεία του αρχαιοτέρου των δικηγόρων του Δήμου Ωραιοκάστρου. Το ωράριο ημερήσιας απασχόλησης των ασκουμένων δικηγόρων, ορίζεται σε οκτώ (8) ώρες, ανάλογα με τις ανάγκες της υπηρεσίας. Η αμοιβή των ασκου¬μένων θα καταβάλλεται με βάση το παρουσιολόγιο, με ένταλμα από το αρμόδιο τμήμα Προϋπολογισμού, Λογιστηρίου και Προμηθειών του Δήμου Ωραιοκάστρου.\nΤην βεβαίωση άσκησης χορηγεί ο αρχαιότερος δικηγόρος του Δήμου Ωραιοκάστρου.


Η Ryanair φοβάται για καθήλωση των αεροπλάνων λόγω Brexit\nHome/ΚΟΣΜΟΣ/Η Ryanair φοβάται για καθήλωση των αεροπλάνων λόγω Brexit\nΕάν τελικά υπάρξει σκληρό Brexit, τα αεροσκάφη της Ryanair μπορεί να καθηλωθούν στο έδαφος για διάστημα τριών εβδομάδων\nΕάν τελικά υπάρξει σκληρό Brexit, τα αεροσκάφη της Ryanair μπορεί να καθηλωθούν στο έδαφος για διάστημα τριών εβδομάδων, ωστόσο η ιρλανδική αεροπορική χαμηλού κόστους θα αντέξει, ανέφερε ο δ/νων σύμβουλος της εταιρείας Μάικλ Ο’ Λίρι ενόψει της Συνόδου των Ευρωπαίων ηγετών στις Βρυξέλλες απόψε.\nΜπορεί να κρατήσουμε στο έδαφος τα αεροσκάφη για μια, δύο ή τρεις εβδομάδες. «Κάτι τέτοιο θα ήταν πολύ επώδυνο», ανάφερε ο Ο’ Λίρι μιλώντας στο Reuters. «Είμαστε όμως μια μεγάλη εταιρεία, μπορούμε να επιβιώσουμε».\nΤον περασμένο μήνα, ο Ο’Λίρι είχε προειδοποιήσει ότι δεν υπάρχουν διαβεβαιώσεις πως υπάρχει στο τραπέζι μια συμφωνία που θα επιτρέπει στις πτήσεις να συνεχίσουν κανονικά όταν η Βρετανία βγει από την ΕΕ τον επόμενο Μάρτιο.\nΌπως είπε, δεν αναμένει ότι η Ryanair θα επεκταθεί κι άλλο στη Γερμανία του χρόνου, αφού κλείσει τις βάσεις της στη Βρέμη και την πόλη Βέετσε κοντά στο Ντίσελντορφ.\nΤέλος, ο Ο’ Λίρι επανέλαβε ότι είναι σίγουρος πως η Ryanair μπορεί να λύσει τη διαμάχη της με τι γερμανικές εργατικές ενώσεις που εκπροσωπούν τους πιλότους και τα πληρώματα καμπίνας. Πρόσθεσε δε ότι υπάρχει πρόοδος στις μεταξύ τους συνομιλίες και ότι δεν αναμένει νέες απεργίες τις επόμενες εβδομάδες.


--THOUREIOS-- : ΤΙ ΒΡΗΚΑΝ ΟΙ ΑΡΧΕΣ ΣΤΟ ΣΠΙΤΙ ΤΟΥ ΠΑΠΑΣΤΑΥΡΟΥ; χειριζόταν εκατομμύρια έως και τις 11 Απριλίου 2016!\nΤΙ ΒΡΗΚΑΝ ΟΙ ΑΡΧΕΣ ΣΤΟ ΣΠΙΤΙ ΤΟΥ ΠΑΠΑΣΤΑΥΡΟΥ; χειριζόταν εκατομμύρια έως και τις 11 Απριλίου 2016!\nΗ «δημοκρατία» αποκαλύπτει πρώτη το νέο πακέτο των Panama Papers για τον ψευδόμενο σύμβουλο του Σαμαρά\nΣυνδιαχειριστής εκατομμυρίων ευρώ και άλλων περιουσιακών στοιχείων σε τουλάχιστον ένα offshore «ίδρυμα» στο Παναμά ήταν ο -γνωστός πια στο πανελλήνιο για τη σχέση του με αδήλωτα χρήματα- Σταύρος Παπασταύρου ακόμα και μία εβδομάδα μετά τις αποκαλύψεις των Panama Papers!\nΠλήθος εγγράφων, τα οποία εξασφάλισε η «δημοκρατία» (πριν από το νέο «πακέτο» των Panama Papers που θα δημοσιευτούν τη Δευτέρα 9 Μαΐου), καταρρίπτει τους ισχυρισμούς του δικηγόρου και στενότατου συνεργάτη του Αντ. Σαμαρά ότι ήταν «απλό μέλος συμβουλίων» τριών ιδρυμάτων, ότι «την εξουσία διαχείρισης ασκούσαν αποκλειστικά οι ιδρυτές τους» και ότι, σε κάθε περίπτωση, επρόκειτο για υποθέσεις κάποιου μακρινού παρελθόντος.\nΚορόιδεψε ακόμη και τον Κυριάκο (που τον κάλυψε στη Βουλή)\nΟπως αποδεικνύεται από τις σημερινές αποκαλύψεις της «δημοκρατίας», ο κ. Παπασταύρου συνέχιζε και συνεχίζει την αναπαραγωγή ψεμάτων και μετά τα Panama Papers, για να παρουσιάσει την εικόνα «πολιτικού θύματος».\nΩστόσο βρίσκεται σε δεινή θέση όχι επειδή έχει στοχοποιηθεί αδίκως από τον ΣΥΡΙΖΑ, αλλά επειδή έχει κληθεί να καταθέσει και πάλι ως ύποπτος κακουργημάτων για τη Stabri Ltd στις Βρετανικές Παρθένους Νήσους και την κατάθεση 5.390.000 δολαρίων στην HSBC Γενεύης, ενώ οι εισαγγελείς και η Οικονομική Αστυνομία επέδραμαν στην οικία του στις 18 Απριλίου, αναζητώντας στοιχεία για τα Panama Papers.\nΕνώπιον αυτού του αδιεξόδου, ο κ. Παπασταύρου δεν είχε καμιά αναστολή να κοροϊδέψει και να εκμεταλλευθεί και τον σημερινό πρόεδρο της Ν.Δ. Κυριάκο Μητσοτάκη (φωτό), με τον οποίο συνδέεται από τα σχολικά τους χρόνια, ενώ είχε δραστηριοποιηθεί και σε μια εταιρία με τη σύζυγο του αρχηγού της αξιωματικής αντιπολίτευσης Μαρέβα Γκραμπόβσκι-Μητσοτάκη.\nΔίνοντας πίστη στις διαβεβαιώσεις του «φίλου» κ. Παπασταύρου ότι δεν υπάρχει κάτι μεμπτό εναντίον του, ο κ. Μητσοτάκης τον υπερασπίστηκε στη Βουλή στις 15 Απριλίου, καλώντας τον Αλ. Τσίπρα να μην του επιτίθεται αδίκως. Δυστυχώς, ο κ. Παπασταύρου δεν είχε πει στον κ. Μητσοτάκη ότι ήταν δραστήριος στον Παναμά έως τις παραμονές της κοινοβουλευτικής συζήτησης στις 11-12 Απριλίου. Αν ο πρόεδρος της Ν.Δ. έχει τέτοιους «φίλους», τι τους θέλει τους εχθρούς!\nΕκθετος με την ένοχη σιωπή του ο πρώην πρωθυπουργός\nΗ «δημοκρατία» είχε επισημάνει, από τα τέλη του 2012, και είχε προειδοποιήσει τον τότε πρωθυπουργό Αντ. Σαμαρά για την «ωρολογιακή βόμβα» που διατηρούσε στο Μαξίμου και είχε προειδοποιήσει ότι ο κ. Παπασταύρου ήταν ενδεχόμενος σε διεθνείς αδιαφανείς συναλλαγές που θα εκμεταλλευόταν στο έπακρο ο ΣΥΡΙΖΑ.\nΕκτοτε ο Αλέξης Τσίπρας καταφέρνει να αξιοποιεί το θέμα που δεν «ξεφουσκώνει», επειδή έχει πραγματική ουσία και, με το πέρασμα του χρόνου, αποκαλύπτονται συνεχώς νέα στοιχεία. Παρ’ όλα αυτά, ο κ. Σαμαράς συνεχίζει την ένοχη σιωπή του, ζημιώνοντας πέραν του εαυτού του και ολόκληρη την Κεντροδεξιά, αφού από το 2012 έως σήμερα όλες οι διαψεύσεις του κ. Παπασταύρου διαψεύδονται πάντοτε, λίγο αργότερα, από μια χειρότερη αποκάλυψη!\nΤο πολιτικό ερώτημα είναι πλέον γιατί ο κ. Σαμαράς κάλυπτε τον κ. Παπασταύρου στο Μαξίμου και δεν τον αποκηρύσσει ακόμα και σήμερα. Ποιος «κρατά» ποιον σε αυτή την πολιτική σχέση, πώς και γιατί;\nΗξερε ο τότε πρωθυπουργός ότι ο στενός του σύμβουλος (ενώ δήλωνε πως δεν είχε σχέση με καμιά εταιρία και φαινομενικά είχε αναστείλει την άσκηση του δικηγορικού του επαγγέλματος, όπως όφειλε εκ του νόμου) διοικούσε μέσα από το Μαξίμου τουλάχιστον τρεις offshore; Την Aisios έως τις 11 Απριλίου 2016 και τις Diman και Green Shamrock έως τις 24 Σεπτεμβρίου 2014. Τι γνώριζε ο κ. Σαμαράς και τι συνέβαινε στο Μαξίμου επί των ημερών του;\nΑναρτήθηκε από ΠΕΡΙΚΛΗΣ ΑΘΑΝΑΣΟΠΟΥΛΟΣ στις 5/06/2016 09:26:00 π.μ.


Λύνεται το πρόβλημα θολότητας νερού στο Βαθυλακκο - Σήμερα συνδέεται στο δίκτυο η γεώτρηση - e-ptolemeos.gr\nΑρχική > Slider > Λύνεται το πρόβλημα θολότητας νερού στο Βαθυλακκο – Σήμερα συνδέεται στο δίκτυο η γεώτρηση\nΔημοσιεύτηκε απο: Χρήστος Βήττας σε Slider, Ρεπορτάζ, Τοπική Επικαιρότητα 12/11/2016 | 08:00\nΤέλος το μαρτύριο της σταγόνας για τους κατοίκους του Βαθυλάκου, στους οποίους είχε απαγορευτεί η χρήση του νερού λόγω υψηλής θολότητας, καθώς από σήμερα αναμένεται να τρέξει στις βρύσες των σπιτιών καθαρό πόσιμο νερό.\nΌπως είναι γνωστό, ο Δήμος Σερβίων – Βελβεντού με ανακοίνωσή του είχε απαγορεύσει την χρήση του νερού για πόση και μαγείρεμα, επειδή το νερό του δικτύου είχε θολώσει σε μεγάλο βαθμό. Αυτό οφειλόταν στην κατασκευή μιας νέας γεώτρησης σε απόσταση μόλις 12 μέτρων από την υφιστάμενη που υδρεύεται ο Βαθύλακος. Ειδικότερα, λόγω της χρήσης μεγάλων ποσοτήτων σαπουνιού στη νέα γεώτρηση και επειδή το νερό της νέας γεώτρησης αναμείχθηκε με την παλιά, οι βρύσες τρέχουν θολό νερό εδώ και τέσσερις ημέρες.\nΣύμφωνα με τον αρμόδιο αντιδήμαρχο, Σταύρο Παπαδόπουλο, το συνεργείο διάνοιξης της γεώτρησης, με υπερωρίες και με μεγάλη προσπάθεια, καθάρισε τη γεώτρηση και τοποθέτησε τις σωληνώσεις, νωρίτερα από ότι αναμένονταν. «Είμαστε πλέον έτοιμοι να δώσουμε καθαρό νερό στον Βαθύλακκο, από αύριο Σάββατο, οπότε κουμπώνουμε ξανά την παλιά γεώτρηση στο δίκτυο». Παράλληλα, οι εργασίες ολοκλήρωσης της νέας γεώτρησης προχωρούν. Είναι ένα έργο που κατασκευάζει η ΔΕΥΑΚ ως ανταπόδοση των γεωτρήσεων του Βαθυλάκκου που χρησιμοποιεί για την ύδρευση της Κοζάνης. Με την παράδοση της νέας γεώτρησης και τη σύνδεσή της με το υδρευτικό δίκτυο Βαθυλάκκου, θα επιλυθεί το θέμα της λειψυδρίας που αντιμετώπιζαν αρκετά σπίτια την καλοκαιρινή περίοδο, καθώς θα αυξηθεί η ποσότητα και η πίεση του νερού, ώστε αυτό να φτάνει και στα τελευταία σπίτια, ακόμη και όταν γίνεται μεγάλη χρήση νερού για άρδευση κήπων.\nΝα σημειωθεί επίσης ότι βαίνει προς ολοκλήρωση το έργο του δικτύου ύδρευσης Βαθυλάκκου, το οποίο πήρε αναβολή ενός μήνα, αλλά αναμένεται να παραδοθεί στα τέλη Νοεμβρίου. Πρόκειται για ένα έργο το οποίο είχε διακοπεί για χρόνια, λόγω αποχώρησης του εργολάβου και έγινε νέα δημοπρασία με την οποία προέκυψε νέος ανάδοχος.\nΤέλος, για τις τέσσερις ημέρες που είχε απαγορευτεί η χρήση του νερού, δόθηκαν από τον δήμο περί τα 400 λίτρα εμφιαλωμένου νερού σε φούρνους και επιχειρήσεις, αλλά δεν δόθηκε εμφιαλωμένο νερό σε όλους τους κατοίκους, αν και απαγορευόταν η χρήση του νερού του δικτύου.\nΒαθύλακκος Κοζάνης Δήμος Σερβίων-Βελβεντού\t2016-11-12\nΜε ετικέτα:Βαθύλακκος Κοζάνης Δήμος Σερβίων-Βελβεντού


Ερμηνεία στην εξαήμερη Δημιουργία – Λόγος Η΄\nYou are here: Home / pemptousia / Ερμηνεία στην εξαήμερη Δημιουργία – Λόγος Η΄\nΓια τη δημιουργία της γυναίκας από την πλευρά που αφαιρέθηκε από τον Αδάμ, και την προφητεία του γι’ αυτήν. Και γι’ αυτούς που φλυαρούν πως το δένδρο ήταν η γυναίκα και αποκάλυψη τι ήταν το δένδρο.\nΕπάξια και δίκαια θαυμάσαμε χθες τη σοφία και τη δύναμη του Θεού, διότι από το απλό χώμα, αφού έπλασε πολλά μέλη, έφτιαξε τέλειο άνθρωπο. Κι αυτού του ανθρώπου θαυμάσαμε υπερβολικά τη σύνεση και τη σοφία, με την οποία μπόρεσε σε τόσα πολλά ζώα να δώσει διάφορα και κατάλληλα ονόματα. Αλλά και σήμερα ο λόγος έχει έλθει για να μας αναφέρει μερικά αξιοθαύμαστα πράγματα, τα οποία δεν είναι καθόλου κατώτερα από εκείνα που λέχθηκαν χθες, για να θαυμάσουμε πάλιν υπερβολικά.\nΔιότι ο Θεός, αφού από ένα μικρό κι απλό κόκκαλο έφτιαξε και πάλι πολλά μέλη σώματος, παρουσίασε τη γυναίκα κι ο Αδάμ – είναι αξιοθαύμαστο- προφητεύει καθαρά σχετικά με αυτά που θα της συμβούν. Διότι ενώ όχι απλώς σε συνηθισμένο ύπνο αλλά σε έκσταση τον υπέβαλε ο Θεός κι αφαίρεσε την πλευρά του και γιάτρεψε πλήρως την τομή και μετέτρεψε την πλευρά σε γυναίκα και την έφερε προς το μέρος του, δεν του διέφυγε από πού είχε ληφθεί αλλά λέγοντας: «τούτο νυν οστούν εκ των οστέων μου και σαρξ εκ της σαρκός μου» (Γεν. β΄, 23), έπειτα προφητεύει σαφέστατα γι’ αυτά που θα γίνουν λέγοντας: «αύτη κληθήσεται γυνή» αντί του γονή (τοκετός) από την οποία άρχισε και ο τοκετός, «κληθήσεται γυνή, ότι εκ του ανδρός αυτής ελήφθη αύτη» (Γεν. β΄, 23). «Ένεκεν τούτου», δηλαδή του πράγματος αυτού, διότι από τον άνδρα προήλθε η γυναίκα «καταλείψει άνθρωπος τον πατέρα αυτού και την μητέρα και προσκολληθήσεται προς την γυναίκα αυτού και έσονται οι δύο εις σάρκα μίαν» (Γεν. β΄, 24).\nΝα μία προφητεία διατυπωμένη απλά, σχετική με αυτά που θα συμβούν, η οποία φανερώνει ξεκάθαρα την έκβαση των μελλοντικών γεγονότων.\nΗ Γραφή, φανερώνοντας την απάθεια την οποία είχαν τότε, λέγει: «και ήσαν και οι δύο γυμνοί… και ουκ ησχύνοντο» (Γεν. β΄, 25). «Ο δε όφις ην φρονιμώτατος πάντων των θηρίων των επί της γης» (Γεν. γ΄, 1). Διότι ήταν ο πιο φρόνιμος από όλα τα θηρία, όχι από κάποιο άλλο. «Και είπεν ο όφις τη γυναικί· τί ότι είπεν ο Θεός ου μη φάγητε από παντός ξύλου του παραδείσου»; (Γεν. γ΄, 1).\nΕρώτηση: Μήπως σε ανθρώπινη γλώσσα μίλησε το φίδι με τα λόγια αυτά στη γυναίκα;\nΑπάντηση: Καθόλου. Διότι κανένα θηρίο ούτε κανένα άλλο ζώο δεν είχε αξιωθεί την ανθρώπινη ομιλία. Οι πρωτόπλαστοι όμως, επειδή αξιώθηκαν πολλή σοφία και γνώση από το Θεό, γνώριζαν ως κυρίαρχοι κάθε φωνή κτηνών και θηρίων και πουλιών κι όλων γενικά των ζώων. Έτσι ενώ το φίδι μιλούσε με τη δική του γλώσσα καταλάβαινε η γυναίκα τα λεγόμενα. Κι επειδή και το φίδι και ο διάβολος, που μιλούσε μέσω του, μιλούσαν παράξενα, επειδή δεν γνώριζαν το μυστικό της εντολής, συμπληρώνει η γυναίκα αυτό που αγνοούσε ο εχθρός και, αντί να τον αντικρούσει, του λέει: «από καρπού του ξύλου του παραδείσου φαγούμεθα, από δε του καρπού του ξύλου, ο έστιν εν μέσω του παραδείσου, είπεν ο Θεός, ου φάγεσθε απ’ αυτού ουδέ μη άψησθε αυτού, ίνα μη αποθάνητε» (Γεν. γ΄, 2-3).\nΣαν έμαθε ο απατεώνας το απόρρητο της εντολής αμέσως ρίχνει το δόλωμα της άπατης γεμάτο από θανατηφόρο δηλητήριο (Ιακ., γ΄, 8) απαντά: «ου θανάτω αποθανείσθε· ήδει γαρ ο Θεός, ότι ή αν ημέρα φάγητε απ’ αυτού διανοιχθήσονται υμών οι οφθαλμοί και έσεσθε ως θεοί, γινώσκοντες καλόν και πονηρόν» (Γεν. γ΄, 4-5). Τι πλάνη, τι τρέλλα! Επειδή φθόνησε ο Θεός την προκοπή σας, λέγει, για να μη μοιάσετε μ’ αυτόν και γίνετε θεοί, παρεμπόδισε το να φάτε από το δέντρο. Στ΄ αλήθεια δεν πρόκειται να πεθάνετε. Πράγματι «φθείρουσιν ήθη χρηστά ομιλίαι κακαί» (Α Κορ. ιε’, 23). Η γυναίκα πιστεύει τα μολυσμένα από την κακία λόγια της απάτης του απατεώνα· νομίζει ότι ο πανώλεθρος είναι πιο αξιόπιστος από τον Δεσπότη, με μάτια γεμάτα περιέργεια κατανοεί την καλλονή και ωραιότητα του δέντρου και του καρπού «και λαβούσα από του καρπού έφαγεν» (Γεν. γ΄, 6). Τώρα, πώς έφαγε, είτε με αισθητό τρόπο είτε με νοητό, δεν ξέρουμε, τούτο μόνο γνωρίζουμε, το ότι η Γραφή μαρτυρεί ολοφάνερα ότι έφαγε, δηλαδή όπως ήταν συνήθεια τότε σ’ εκείνη τη φύση να λαμβάνει τροφή.


Bikini Face: Αυγούστου 2010\n«Δεν χρειάζομαι πια τη Σάσα»\nΗ Μπιγιονσέ είναι ντροπαλή. Γι’ αυτό και είχε επινοήσει ένα άλτερ έγκο για τη σκηνή, την πιο επιθετική, πιο αισθησιακή και πιο προκλητική από την ίδια, Σάσα Φιρς. Τώρα όμως, όπως η ίδια λέει, δεν έχει πια ανάγκη να κρύβεται πίσω από την επινοημένη περσόνα της: «Δεν χρειάζομαι πια τη Σάσα, γιατί αυτές τις ημέρες ξέρω ποια είμαι. Χρειάζεσαι χρόνο για να καταλάβεις ποιος είσαι και ακόμα ανακαλύπτω διαφορετικά πράγματα για τον εαυτό μου. Καθώς εκτίθεμαι σε διαφορετικές εμπειρίες, σκέφτομαι «Ωωω, μ’ αρέσει αυτό, δεν το ήξερα...».\nΠοια είναι, λοιπόν, η Μπιγιονσέ; «Νομίζω ότι είμαι φεμινίστρια κατά κάποιον τρόπο», δηλώνει στην «Ντέιλι Μέιλ». «Δεν είναι κάτι που αποφάσισα συνειδητά ότι θα γίνω. Ισως επειδή μεγάλωσα σε ένα χορωδιακό γκρουπ με άλλες γυναίκες και ήταν πολύ βοηθητικό. Με κράτησε έξω από πολλούς μπελάδες και κακές σχέσεις. Οι γυναικείες φιλίες μου είναι τόσο σημαντικό κομμάτι μου, που δεν θα έκανα ποτέ κάτι για να σπάσει ο δεσμός. Δεν θέλω ποτέ να προδώσω αυτήν τη φιλία, γιατί μου αρέσει που είμαι γυναίκα και μου αρέσει που είμαι φίλη γυναικών».\nΟσο για το γεγονός ότι θεωρείται μία από τις ομορφότερες γυναίκες του κόσμου, η Μπιγιονσέ δεν το θεωρεί ματαιοδοξία. «Πιστεύω ότι όμορφη είναι μια γυναίκα που έχει εμπιστοσύνη στον εαυτό της, αλλά δεν είναι ανταγωνιστική με τις άλλες - κάποια που είναι ζεστή με όλους. Επειδή η μητέρα μου πάντα έλεγε ότι η ομορφιά βγαίνει από μέσα και ότι η εξωτερική ξεθωριάζει, πάντα έχω επίγνωση ότι πρέπει να έχεις κάτι βαθύτερο για να είσαι στα αλήθεια όμορφος». Για να μένει δε προσγειωμένη στην πραγματικότητα, «προσπαθώ να εξασφαλίσω κάθε ημέρα 30 λεπτά σιωπής».\n«Είμαι φεμινίστρια... Οι γυναικείες φιλίες μου είναι τόσο σημαντικό κομμάτι μου, που δεν θα έκανα ποτέ κάτι για να σπάσει ο δεσμός»\nΜια όμορφη Κερκυραία, μητέρα δύο κοριτσιών ηλικίας 12 και 5 ετών, που προσέχει πολύ τον εαυτό της. Λατρεύει όμως και τη μόδα, εξ ου και κατά καιρούς δουλεύει ως μοντέλο. Εχει συμμετάσχει σε επιδείξεις μόδας, αλλά και σε εκπομπές τοπικών καναλιών.\nΜια φορά κι ένα καιρό: Γεννήθηκε στην Αθήνα και στα 10 της χρόνια μετακόμισε με τους γονείς της στο νησί των Φαιάκων από όπου κατάγονται.\nΠτυχία (γαλλικά και πιάνο): Η 30χρονη Αγγελική σπούδασε ξενοδοχειακή τεχνική στη σχολή τουριστικών επαγγελμάτων της Κέρκυρας. Γνωρίζει άπταιστα ιταλικά και αγγλικά και εργάζεται σε τουριστική μονάδα του νησιού ως διευθύντρια.\nΠαρθενική εμφάνιση: Η Αγγελική είδε για πρώτη φορά τα φώτα της δημοσιότητας στα 16 της, όταν αποφάσισε να συμμετάσχει στα καλλιστεία του AΝΤ1 «Miss Young 1996». Από τότε μπορεί να μην πήρε ζεστά το θέμα της μόδας, ωστόσο πρόσφατα έλαβε μέρος στον διαγωνισμό «Miss Ionian» όπου και πήρε τον τίτλο Model of Universe.\nΦιλοδοξίες: Να είναι καλά η οικογένεια της και να δει τον τόπο της, την Κέρκυρα, να προοδεύει.\nΣτιγμή αδυναμίας: Η κακομεταχείριση των παιδιών. Η Αγγελική δεν αντέχει να ακούει ιστορίες σχετικά με κακοποιήσεις παιδιών, ενώ αποφεύγει να βλέπει και σχετικές σκηνές ταινιών.\nΚολλημένη με... τον χορό. Κάνει 16 χρόνια παραδοσιακούς χορούς, ενώ της αρέσει το latin και η γιόγκα.\nΣυχνάζει: Δεν έχει στέκι και μπορεί να την πετύχετε οπουδήποτε στην Κέρκυρα. Αυτό που την ενδιαφέρει είναι να είναι με καλή παρέα.\nΟ ιδανικός άντρας: Να είναι ψηλός, όμορφος και προστατευτικός.


Αναζητούν πυξίδα στη ΝΔ - Ειδήσεις - νέα - Το Βήμα Online\nΑναζητούν πυξίδα στη ΝΔ\nΝέα δεδομένα στο πολιτικό σκηνικό και αλλαγή των όρων του πολιτικού παιχνιδιού δημιουργεί ο νέος εκλογικός νόμος που έχει στο επίκεντρό του την απλή αναλογική\n23 Ιουλίου 2016, 10:56 Ενημερώθηκε: 24 Ιουλίου 2016, 05:45\nΝέα δεδομένα στο πολιτικό σκηνικό και αλλαγή των όρων του πολιτικού παιχνιδιού δημιουργεί ο νέος εκλογικός νόμος που έχει στο επίκεντρό του την απλή αναλογική και την κατάργηση του μπόνους, ενώ παράλληλα οδηγεί σε αναπροσαρμογή εκ των συνθηκών τη στρατηγική της Νέας Δημοκρατίας. Με δεδομένη την αστάθεια στο ευρύτερο περιβάλλον, τις γεωπολιτικές εξελίξεις στην ευρύτερη περιοχή, με έμφαση στην Τουρκία, τις εκλογές στις ΗΠΑ, στη Γερμανία και στη Γαλλία και με ανοιχτό το θέμα του Brexit, οποιαδήποτε πρόβλεψη, ακόμη και αυτή της ΝΔ για πρόωρες εξελίξεις το φθινόπωρο, καθίσταται παρακινδυνευμένη. Μέσα σε αυτό το ευμετάβλητο οικονομικό και πολιτικό περιβάλλον ο πρόεδρος της ΝΔ Κυριάκος Μητσοτάκης επιμένει ότι η αδυναμία να συγκεντρωθούν οι 200 ψήφοι για τον εκλογικό νόμο αποτελεί προσωπική ήττα του πρωθυπουργού Αλέξη Τσίπρα και νίκη του κόμματός του.\nΑπό το επιτελείο του κ. Μητσοτάκη μεταδίδεται ότι ο κ. Τσίπρας είναι ιδιαίτερα πιεσμένος και απομονωμένος από την κοινωνία, παρά το γεγονός ότι εκπέμπονται μηνύματα από πολιτικούς παρατηρητές και οικονομικούς παράγοντες, αλλά και από ορισμένους «βαρόνους» της Κεντροδεξιάς, ότι τα σενάρια της Συγγρού δεν είναι γραμμικά.\nΣτο επιτελείο του προέδρου της ΝΔ απορρίπτουν την εκτίμηση διαφόρων κύκλων ότι ο Πρωθυπουργός θα επιχειρήσει να κερδίσει και άλλον «πολιτικό χρόνο» και άρα απομακρύνεται το σενάριο των πρόωρων εκλογών για το άμεσο μέλλον. «Η κυβέρνηση δεν μπορεί να ελέγξει το πολιτικό τοπίο. Ο Τσίπρας πήγε να σωθεί με τον εκλογικό νόμο και δεν του βγήκε» είναι η θεώρησή τους.\nΜάλιστα, όπως έλεγε και ο Τάκης Θεοδωρικάκος, σύμβουλος Στρατηγικής του κ. Μητσοτάκη, «από το φθινόπωρο η κυβέρνηση θα βρεθεί μπροστά σε πρωτοφανή καταιγίδα καθώς η ίδια η ζωή έφερε τον κ. Τσίπρα σε μεγάλα αδιέξοδα».\nΣτη Συγγρού απαξιώνουν τη θεωρία ότι η απλή αναλογική αλλάζει τις συνθήκες διεξαγωγής των επόμενων εκλογών, καθώς διευκολύνονται οι διαρροές, ακυρώνεται η ψυχολογία της χαμένης ψήφου και ενισχύεται η προοπτική των διπλών διαδοχικών εκλογών. Και από το επιτελείο του κ. Μητσοτάκη εστιάζουν στο γεγονός ότι ο Πρωθυπουργός (κάνουν λόγο για πολιτική αποδυνάμωσή του) και ο συνασπισμός ΣΥΡΙΖΑ-ΑΝΕΛ καταρρέουν.\nΕπίσης αναφέρονται και στην εσωκομματική πίεση – μιλάνε για σοβαρό εσωκομματικό πρόβλημα – που υπάρχει από την ομάδα των «53» που ήδη άσκησαν κριτική και στο ζήτημα της συνταγματικής αναθεώρησης.\nΥπό αυτές τις συνθήκες ο στόχος του κ. Μητσοτάκη είναι να συνεχιστεί η επίθεση στον κ. Τσίπρα και αυτό θα γίνει και την προσεχή Τρίτη στη συζήτηση στη Βουλή για την πρόταση της ΝΔ για τη σύσταση Εξεταστικής Επιτροπής για το τρίτο Μνημόνιο.\n«Θα έχουμε την πλήρη αποκάλυψη την Τρίτη» λένε από το επιτελείο του προέδρου της ΝΔ και προαναγγέλλουν άλλο ένα συντριπτικό πολιτικό χτύπημα μετά την κατά τον κ. Μητσοτάκη ήττα του Πρωθυπουργού να ψηφιστεί ο εκλογικός νόμος με 200 ψήφους.\nΗ συζήτηση στη Βουλή ανέδειξε και το πεδίο σύγκλισης με το ΠαΣοΚ και το Ποτάμι, αν και από τη Συγγρού λένε ότι δεν τίθεται ζήτημα σύγκλισης με τη ΝΔ αλλά μόνο ταύτιση επί του εκλογικού νόμου.\n«Η ζωή είναι απρόβλεπτη. Ποτέ κανείς δεν ξέρει πώς τα φέρνει η ζωή» έλεγε κεντρικό στέλεχος της ΝΔ και σημείωνε ότι ο κ. Μητσοτάκης, ακόμη και πανίσχυρος να εξέλθει από μια εκλογική διαδικασία, την επομένη των εκλογών, έχοντας ως σταθερή αρχή τον διάλογο και τη σύνθεση, θα επιχειρήσει να υπάρξουν συνεργασίες και συγκλίσεις στο πλαίσιο του ευρωπαϊκού μεταρρυθμιστικού μετώπου.\nΕξάλλου θεωρεί ότι μπορεί να υπάρξει πεδίο συνεννόησης με τη Φώφη Γεννηματά και τον Σταύρο Θεοδωράκη, για τους οποίους κυβερνητικά στελέχη έλεγαν ότι «λειτούργησαν ως δορυφόροι του Μητσοτάκη». Ο κ. Μητσοτάκης είπε στη Βουλή ότι, «παρά τις διαφορές μας, θα ορθώσουμε ένα τείχος ευθύνης» και θεωρήθηκε σήμα για τα μελλούμενα. Εξάλλου προανήγγειλε κατάργηση του εκλογικού νόμου και έδειξε διάθεση για άλλον νόμο με ενισχυμένη αναλογική με μικρότερο του σημερινού μπόνους, μεικτό σύστημα, κατάτμηση περιφερειών, ψήφο ομογενών κ.ά.\nΗ ΝΔ εκτιμά ότι πλέον υπάρχουν αυξημένες πιθανότητες για διαρροές προς αυτήν στελεχών του ΠαΣοΚ, όπως το ίδιο θα γίνει, κατά την εκτίμηση άλλων παραγόντων, από ένα τμήμα και προς τον ΣΥΡΙΖΑ.\nΣτο παρασκήνιο έχουν προχωρήσει σε πολύ μεγάλο βαθμό οι κινήσεις να συμπορευθούν με τη ΝΔ πρόσωπα από την περιφέρεια που προέρχονται από τον χώρο του Κέντρου, της σοσιαλδημοκρατίας και έχουν προοδευτικό και μεταρρυθμιστικό προφίλ. Ηδη υπάρχει μια λίστα με 70-100 άτομα που δεν είχαν ιδεολογική και οργανωτική σχέση με τη ΝΔ από όλους τους νομούς στα γραφεία της νέας ηγεσίας.\nΚλείνει τα εσωκομματικά μέτωπα\nΕπίθεση φιλίας στους «βαρόνους» και στα ιστορικά στελέχη της ΝΔ κάνει εσχάτως ο κ. Μητσοτάκης στην προσπάθειά του να εκκαθαρίσει πλήρως το εσωκομματικό πεδίο. Εν όψει της πολιτικής αντεπίθεσης που σχεδιάζει και η οποία θα έχει σημείο εκκίνησης ουσιαστικά τη ΔΕΘ το τριήμερο 16-18 Σεπτεμβρίου δεν θέλει να έχει εντάσεις.\nΗδη το μέτωπο με τους «καραμανλικούς» δεν υφίσταται, αφού ο πρώην πρωθυπουργός Κώστας Καραμανλής έχει διαμηνύσει ότι πρέπει να στηριχθεί ο κ. Μητσοτάκης. Υπάρχουν βέβαια φωνές από ελάχιστα μεμονωμένα πρόσωπα που διατηρούν μια χαμηλής έντασης εσωκομματική κριτική.\nΤο άλλο μέτωπο με τους «σαμαρικούς» παραμένει… κλειστό και η σχέση του κ. Μητσοτάκη με τον πρώην πρωθυπουργό Αντώνη Σαμαρά είναι καλή. Οσο η νέα ηγεσία δεν έχει αφήσει αιχμές για την περίοδο της διακυβέρνησής του κ. Σαμαρά τόσο δεν θα υπάρχει ένταση.\nΤο βασικό για τον κ. Μητσοτάκη ήταν να κλείσει και το μέτωπο με τον κ. Μεϊμαράκη, με τον οποίο συναντήθηκε προ ημερών και, αν και ο πρώην πρόεδρος επέμεινε στις απόψεις του, συμφωνήθηκε να μην υπάρξουν εντάσεις και δημόσιες παρεμβάσεις που θα αλλοιώσουν την εικόνα ενότητας που θέλει να περάσει η ηγεσία της ΝΔ.\nΤο γεγονός ότι επήλθε εκεχειρία δεν σημαίνει βέβαια ότι ο κ. Μεϊμαράκης θα αφήσει στην άκρη τις απόψεις του και δεν θα τις προβάλλει. «Ο Μεϊμαράκης ποτέ δεν σκέφθηκε να κάνει κακό στη ΝΔ. Ηταν, είναι και θα είναι μπροστάρης στον αγώνα» λένε από τη Συγγρού και επισημαίνουν ότι ο κ. Μητσοτάκης κατά την εσωκομματική προεκλογική περίοδο δεν επιτέθηκε προσωπικά στον κ. Μεϊμαράκη.\nΗ ΠΡΟΕΔΡΙΚΗ ΕΚΛΟΓΗ\nΤο πεδίο που μπορεί να δοκιμαστούν οι σχέσεις της ηγεσίας με διάφορα στελέχη και αρκετούς «καραμανλικούς» είναι το προεδρικό. Η αλλαγή του τρόπου εκλογής του Προέδρου της Δημοκρατίας ενδέχεται να δοκιμάσει τις αντοχές τής ΚΟ. Εξάλλου υπάρχουν αντικρουόμενες απόψεις στο εσωτερικό, κυρίως μεταξύ των κορυφαίων στελεχών, και ο κ. Μητσοτάκης καλείται να βρει το σημείο ισορροπίας.\nΜε σταθερή την άποψη περί μη εκλογής Προέδρου από τον λαό, οι κ.κ. Καραμανλής και Σαμαράς, η Ντόρα Μπακογιάννη και ο Δημήτρης Αβραμόπουλος προτιμούν την απευθείας εκλογή Προέδρου από τον λαό.\nΑρκετοί στο παρασκήνιο ζητούν να συγκληθεί η ΚΟ της ΝΔ και να συζητήσουν τη στάση του κόμματος, ενώ ο κ. Μεϊμαράκης τάσσεται υπέρ της εκλογής Προέδρου από τον λαό μόνο στην περίπτωση που οι τρεις πρώτες ψηφοφορίες στη Βουλή δεν οδηγούν στην ανάδειξη Προέδρου.


Οι επιστήμονες εντόπισαν, πιθανόν, τον λόγο που το εμβόλιο της AstraZeneca για την Covid-19 μπορεί να προκαλέσει θρομβώσεις στο αίμα, παρενέργεια η οποία οδήγησε στον περιορισμό της χρήσης του.\nΗ αλληλεπίδραση μεταξύ του εμβολίου και μιας πρωτεΐνης γνωστής ως «παράγοντας αιμοπεταλίων 4» θα μπορούσε να βρίσκεται πίσω από τα περιστατικά θρόμβωσης, σύμφωνα με μελέτη που δημοσιεύτηκε την Τετάρτη στο περιοδικό Science Advances από επιστήμονες στις ΗΠΑ και στο Ηνωμένο Βασίλειο.\nΗ χρήση του εμβολίου της AstraΖeneca, που αναπτύχθηκε από κοινού με το Πανεπιστήμιο της Οξφόρδης, έχει περιοριστεί παγκοσμίως από την πιθανή συσχέτιση του εμβολίου και περιστατικών πρόκλησης θρόμβων, με το Ηνωμένο Βασίλειο να το επιτρέπει μόνο σε άτομα άνω των 40 ετών.\nΤην ίδια στιγμή, οι ΗΠΑ δεν έχουν ακόμη δώσει το «πράσινο φως» για το εμβόλιο…\nΤον Μάιο, Γερμανοί επιστήμονες δημοσίευσαν μια μελέτη που έλεγε ότι η παρενέργεια συνδέεται με τον φορέα αδενοϊού που χρησιμοποιεί ο εμβολιασμός.\n«Γνωρίζουμε τώρα περί τίνος πρόκειται» είχε πει ο Αντρέας Γκραϊνάχερ, επικεφαλής της Πανεπιστημιακής Κλινικής Greιsfwfald (UMG) σε βιντεοσυνέντευξη με δημοσιογράφους. Όπως τόνισε, για τη δημιουργία θρομβώσεων ευθύνονται ορισμένα μόρια του ανοσοποιητικού συστήματος.\nΟι θρόμβοι ήταν πιο συχνοί μετά την πρώτη δόση, με 426 περιπτώσεις να αναφέρθηκαν στη ρυθμιστική αρχή του Ηνωμένου Βασιλείου στις 17 Νοεμβρίου από περισσότερες από 24 εκατομμύρια πρώτες και δεύτερες βολές.\n«Αν και η έρευνα δεν είναι οριστική, προσφέρει ενδιαφέρουσες πληροφορίες, και η AstraZeneca διερευνά τρόπους για να αξιοποιήσει αυτά τα ευρήματα ως μέρος των προσπαθειών μας για την απενεργοποίηση αυτής της εξαιρετικά σπάνιας παρενέργειας» ανέφερε η εταιρεία σε δήλωση.\nΗ εταιρεία τόνισε ότι ο μηχανισμός που εντοπίστηκε δεν αποδεικνύει ότι είναι η αιτία της σπάνιας θρόμβωσης και τα περισσότερα άτομα που έχουν αντισώματα PF4 δεν θα αναπτύξουν θρόμβους.\nΣε κάθε περίπτωση, ο κίνδυνος θρόμβωσης είναι επίσης πολύ υψηλότερος εάν νοσήσει κανείς από την Covid-19 από οποιοδήποτε από τα εμβόλια.\nΠοια καθημερινή συνήθεια μίας εγκύου αυξάνει τον κίνδυνο για ΔΕΠΥ στο παιδί - Τι απαντά νέα έρευνα


Τζόκοβιτς: Το τέλος της «σαπουνόπερας» – Τι θα επιστρέψει στους χορηγούς | Radar.gr\nΣύμφωνα με το Sporf η Lacoste δίνει στον σούπερ σταρ του τένις 9,4 εκατομμύρια δολάρια το χρόνο για να φοράει τα ρούχα της, ενώ ο χορηγός υποδημάτων Asics του στέλνει 4 εκατομμύρια δολάρια…\n«Είναι το τέλος μιας μεγάλης σαπουνόπερας», όπως γράφει η γαλλική Le Monde. Η έφεση του Νόβακ Τζόκοβιτς κατά της απέλασής του από την Αυστραλία απορρίφθηκε από το ομοσπονδιακό δικαστήριο, χωρίς δυνατότητα άλλης προσφυγής.\nΟι τρεις δικαστές επικύρωσαν ομόφωνα την απόφαση που έλαβε την Παρασκευή ο υπουργός Μετανάστευσης να ακυρώσει τη βίζα του 34χρονου Σέρβου για λόγους δημοσίου συμφέροντος, όπως υποστήριξε ο πρωθυπουργός της Αυστραλίας, Σκοτ Μόρισον.\nΓια τη Σερβία όμως ήταν ένα «κυνήγι μαγισσών».\nΣε διπλωματικό και πολιτικό επίπεδο, η διαμάχη για το αστέρι του τένις, τον 34χρονο, Νόβακ Τζόκοβιτς θα συνεχιστεί, αλλά νομικά και αθλητικά έχει τελειώσει: ο Τζόκοβιτς απελάθηκε από την Αυστραλία και μπήκε στο αεροπλάνο με πρώτο σταθμό το Ντουμπάϊ.\nΣύμφωνα με την σερβική εφημερίδα Kurir, « η απέλαση για τον Νόβακ είναι η μεγαλύτερη ντροπή στην ιστορία του αθλητισμού»… «Ντροπή σου Αυστραλία! Ο νόμος έχασε, η πολιτική θριάμβευσε», ισχυρίζεται η σερβική εφημερίδα.\nΟ ίδιος ο Τζόκοβιτς δήλωσε πάντως ότι σέβεται την απόφαση αλλά είναι «εξαιρετικά απογοητευμένος». Αύριο, επρόκειτο να παίξει τον πρώτο του αγώνα στο Australian Open με στόχο να κερδίσει το 21ο Grand Slam του στο τουρνουά της Μελβούρνης, που θεωρείται ένα από τέσσερα σημαντικότερα στον κόσμο.\nΑλλά και να καταρρίψει ένα ρεκόρ ως ο πρώτος τενίστας στον κόσμο με 21 Grand Slam. Τίποτα δεν θα καταφέρει από όλα αυτά τώρα, αν και θα παραμείνει νούμερο ένα στην παγκόσμια κατάταξη του τένις. «Ο Τζόκοβιτς δεν μπορεί να εκδιωχθεί από την πρώτη θέση από κανέναν άλλο παίκτη», όπως ανακοίνωσε η παγκόσμια ομοσπονδία τένις.\nΤο δεκαήμερο ταξίδι δεν ήταν μόνο ανεπιτυχές για τον Σέρβο, αλλά προφανώς του κόστισε και οικονομικά. Το δικαστήριο αποφάσισε ότι πρέπει να πληρώσει τα δικαστικά έξοδα. Συμπεριλαμβανομένων των ζημιών, αυτά θα πρέπει να ανέρχονται σε 500.000 δολάρια, αναφέρει η σερβική εφημερίδα «Telegraf». Δεν έχει γίνει ακόμη γνωστό εάν θα απαγορευτεί και στον Τζόκοβιτς η είσοδος στη χώρα για τα επόμενα τρία χρόνια. Η γραπτή αιτιολόγηση της δικαστικής απόφασης θα δημοσιευτεί μόνο τις επόμενες ημέρες\nΟ πρωθυπουργός της Αυστραλίας Σκοτ Μόρισον, που δεν τα πάει καλά στις δημοσκοπήσεις και φαίνεται να βρήκε αφορμή να αλλάξει τα …νούμερα, υποστήριξε ότι τα ισχυρά σύνορα είναι θεμελιώδη για τον αυστραλιανό τρόπο ζωής – «όπως είναι το κράτος δικαίου». «Ο Τζόκοβιτς αποτελεί απειλή επειδή η παρουσία του εν μέσω της χειρότερης κατάστασης του κορωνοϊού στην Αυστραλία από τότε που ξέσπασε η πανδημία θα τροφοδοτούσε το αντιεμβολιαστικό αίσθημα», ήταν το σκεπτικό των αρχών της Αυστραλίας.\nΟι δικηγόροι του Τζόκοβιτς, ωστόσο, χαρακτήρισαν το επιχείρημα αυτό παράλογο. «Μάλλον, η κυβέρνηση της Αυστραλίας ενδιαφέρεται να κάνει τον Τζόκοβιτς αποδιοπομπαίο τράγο για όλους όσους δεν έχουν εμβολιαστεί και να αποτελέσει έτσι παράδειγμα, προς αποφυγή», γράφουν οι εφημερίδες στη Μελβούρνη.\nΤι θα γίνει με τους χορηγούς – Πόσα χρήματα χάνει\nΕκτός από το θέμα γοήτρου, αλλά και αυτό της παγκόσμιας κατάταξης που διακυβεύονται ένα άλλο μείζον ζήτημα είναι η στάση που θα τηρήσουν οι σπόνσορές του: κι αυτό γιατί στο σκεπτικό των δικαστικών αποφάσεων εγείρονται ηθικοί λόγοι, που δεν συνάδουν σε καμία περίπτωση με το αθλητικό ιδεώδες.\nΣύμφωνα με το Sporf η Lacoste δίνει στον σούπερ σταρ του τένις 9,4 εκατομμύρια δολάρια το χρόνο για να φοράει τα ρούχα της, ενώ ο χορηγός υποδημάτων Asics του στέλνει 4 εκατομμύρια δολάρια ετησίως. Ο Νόλε, εκτός από τα έσοδά του από τα τουρνουά, έχει επίσης πολλά επιχειρηματικά ενδιαφέροντα, όπως το δικό του vegan εστιατόριο στο Μονακό – που ονομάζεται Eqvita.\nΣύμφωνα με στοιχεία που δημοσίευσε το statista.com , ο 34χρονος είναι ένας από τους μόλις τρεις τενίστες στην ιστορία που έχουν κερδίσει περισσότερα από 100 εκατομμύρια δολάρια ΗΠΑ.\nΌμως, ενώ αυτός, ο Ρότζερ Φέντερερ και ο Ράφαελ Ναδάλ είναι ισόπαλοι σε 20 Γκραν Σλαμ, είναι ο Τζόκοβιτς που ηγείται αυτών που βγάζουν χρήματα, έχοντας κερδίσει περισσότερα από 153 εκατομμύρια δολάρια. Ο Φέντερερ έχει κερδίσει κάτι περισσότερο από 130,5 εκατομμύρια δολάρια και ο Ναδάλ 124,9 εκατομμύρια δολάρια.\nΜε όλα αυτά η περιουσία του εκτιμάται σε περίπου 220 εκατομμυρίων δολαρίων, τοποθετώντας τον άνετα μέσα στους 50 πλουσιότερους αθλητές στον κόσμο.\nΑν τελικά κέρδιζε το Australian Open θα κέρδιζε μόνο από την διοργάνωση 4,4 εκατομμύρια δολάρια.\nΟ Νόβακ Τζόκοβιτς όχι μόνο χάνει την ευκαιρία να διεκδικήσει έναν ακόμα τίτλο , αλλά καλείται να βγάλει από την… τσέπη του ένα τεράστιο ποσό.\nΣυγκεκριμένα, ο «Νόλε» θα πρέπει να δώσει περίπου 500.000 ευρώ για δικαστικά έξοδα. Σε αυτό το ποσό, δεν υπολογίζεται και η αμοιβή των δικηγόρων που των εκπροσώπησαν.\nΣπόνσορές του είναι επίσης η Peugeot και η ελβετική μάρκα ρολογιών Hublot, ανεβάζοντας το σύνολο των χορηγιών σε περίπου 20 εκατ. δολάρια.\nΩστόσο, όπως επισημαίνει το Τιμ Κρόου, σύμβουλος αθλητικού μάρκετινγκ στο Ηνωμένο Βασίλειο, ο Τζόκοβιτς έχει δημιουργήσει ενδεχομένως ένα κενό στους υποστηρικτές του να ακυρώσουν συμβόλαια εάν κριθεί ότι συμπεριφέρθηκε ανάρμοστα.\nΠρόσθεσε επίσης ότι υπάρχει μια κόκκινη γραμμή, και ένα πράγμα που πρέπει να καθορίσουν οι χορηγοί είναι εάν ένας αθλητής ενήργησε παράνομα ή ανήθικα εάν θέλει να προσπαθήσει να χρησιμοποιήσει μια ρήτρα αποχώρησης κακής συμπεριφοράς σε ένα συμβόλαιο.\nΣτην περίπτωση του Τζόκοβιτς, «είναι αρκετά διαφοροποιημένο», είπε ο Κρόου.\nHOMEPAGE 5 Νόβακ Τζόκοβιτς\nΟ Νόβακ Τζόκοβιτς θα συμμετάσχει κανονικά στο Γουίμπλεντον


Αντριστροφη Όσμωση Help !!! - Φίλτρανση - Aquazone Portal\nΑντριστροφη Όσμωση Help !!!\nBy sportivo147, March 22, 2008 in Φίλτρανση\nΤα Ενυδρεία μου:Juwel 240Lt AA 56Lt\nΓειά σας παιδιά, έχω αγοράσει πρόσφατα ένα σύστημα για ΑΟ της DENNERLE Osmose Professional 190.\nΕιλικρινά προσπαθώ να καταλάβω πώς λειτουργεί και τί πρέπει να κάνω. Δυστηχώς δέν έχει Ελληνικά και τα Αγγλικά που έχει το manual είναι απαράδεκτα. Αν γνωρίζει κάποιος ας με βοηθήσει επισημαίνοντάς μου βασικά σημεία που πρέπει να κάνω.... Ευχαριστώ πολύ...\nτι θες να ξερεις?πρεπει να εχει 3 σωληνακια.το ενα παει στην βρυση,ενα βγαζει το καθαρο νερο και το τελευταιο βγαζει το "βρωμικο" νερο.αυτα συνηθως ειναι σε χρωματα.αυτο που παει στην βρυση ειναι λογικα το "πρωτο"σωληνακι\nEdited March 22, 2008 by olimpiakakias\nOk, αλλά έχει και έναν διακόπτη "Flushing Valve" ο οποίος θα πρέπει να είναι ανοικτός ή κλειστός ???\nΕπίσης στην συσκευασία έχει ένα free sample "Osmose ReMineral+ . Αυτό τι είναι???\nSorry για τις ερωτήσεις, αλλά φοβάμαι μην κάνω καμία βλακεία.\nTo Flushing Valve είναι κλειστό για να έχεις παραγωγή! Εφόσον όμως την βάζεις για πρώτη φορά (συνήθως όλες οι οσμωσεις) λένε να "πετάξεις" μερικά λίτρα δηλαδή να αφήσεις τον διακόπτη ανοιχτό να βγαίνει μόνο από την έξοδο του βρώμικου νερού νερό. (αυτό καλό είναι να το κάνεις εφόσον οι σωληνώσεις του σπιτιού σου είναι χαλκός κάθε φορά πριν βάλεις την όσμωση να παράξει νερό καθαρό.)\nΤο ReMineral είναι άλατα ανασύστασης.\nΕυχαριστώ πολύ PascM... Πάντως για να αλλάξω το 30% του νερού του ενυδρίου μου (240lt) θα πρέπει να περιμένω μίσή μέρα. Αργεί πολύ μου φαίνεται.\nΤα άλατα ανασύστασης τι ακριβώς είναι? Που χρησιμοποιούνται ?\nΚαι κάτι τελευταίο που θέλω να ρωτήσω : Όταν κάνω αλλαγή του νερού 30% θα πρέπει να είναι απο την ΑΟ αποκλειστικα? ή να βάζω και νερό απο την βρύση μαζί του ? Αντιχλώριο χρειάζεται να βάλω ??\nΑργεί πιθανόν γιατί είναι μικρή σε σχέση με αυτό που θέλεις!\nΑλάτια ανασύστασης ή ποσοστό όσμωσης - βρύσης έχει να κάνει με τον λόγο που χρειάζεσε νερό όσμωσης!\nΤι ενυδρείο έχεις (τι ψάρια).\nΈχω ένα JUWEL 240LT. Για αρχή έχω μέσα έχω 5 φύτα, 2 χήρες και 1 shilver shark. Στις 2 τελευταίες φορές που έκανα μέτρηση το Ph ήταν στο 8. Το νερό στο σπιτι μου είναι αρκετά σκληρό οπότε μου είπαν η σίγουρη λύση για να έχω χαμηλό ph είναι η AO. Οπότε είπα να την πάρω άν και η τιμή του ήταν λίγο ακριβή.\nΑπλά προσπαθώ σάν αρχάριος που είμαι να μάθω κάποια πράγματα στην πράξη, γιατί πολλά διαβάζω και μπερδέυομαι.\nΜε την ΑΟ θα μαλακώσεις το νερό σου το ΡΗ για να το κατεβάσεις θα χρειαστείς CO2.\nΤι GH έχεις και που θες να το φτάσεις ? Με τα ψάρια που αναφέρεις και σε περίπτωση που έχεις GH στα ύψη θα έβαζα μισό νερό από Α.Ο. και μισό απο βρύση χωρίς άλατα ανασύστασης.\nΤα άλατα ανασύστασης τί ακριβώς κάνουν? Ψάχνω να βρώ λεπτομέριες αλλά δέν βρίσκω τίποτα.\nΣτην περίπτωση που βάλω μισό νερό ΑΟ και μισό απο την βρύση να ρίξω αντιχλώριο ή δεν χρειάζεται?\nΘα κάνω μια μέτρηση αργότερα σήμερα το βράδυ και θα σου πώ τις τιμές.\nΑπο τη στιγμη που βάζεις εστω και λιγο νερό βρύσης, χρειαζεται αντιχλώριο...\nΟκ το κατάλαβα zorba thx. Θα κάνω μέτρηση το απόγευμα να δώ τί νέρο έχω.


ΠΡΟΛΟΓΟΣ — Αθέατη Λέρος\nΗ ιστορία επιφύλαξε στην Λέρο, ένα σημαντικό ρόλο από τα πανάρχαια χρόνια. Ένα νησί με 8.500 κατοίκους, στο νοτιοανατολικό άκρο του Αιγαίου στα Δωδεκάνησα, κοντά στην Πάτμο. Με 53 τ.χλμ., έκταση και με μήκος ακτών που φτάνει τα 71 χλμ., χάρη στον έντονο θαλάσσιο διαμελισμό της, σήμερα η Λέρος φαντάζει ένας από τους τελευταίους μικρούς παράδεισους για τον επισκέπτη που αναζητά την ηρεμία και τον παραδοσιακό τρόπο ζωής. Μια ηρεμία που ξεκουράζει πνεύμα και αισθήσεις ταυτόχρονα, σε ένα περιβάλλον τόσο φιλόξενο που γίνεται οικείο από την πρώτη στιγμή. Αυτός είναι και ο λόγος που οι Λέριοι υποστηρίζουν με έμφαση ότι: «Όσοι τη γνωρίσουν δεν την ξεχνούν ποτέ».\nΤο βιβλίο αυτό αποτελεί αποτέλεσμα μια μακροχρόνιας αναζήτησής γύρω από το νησί της Λέρου. Η αγάπη μου για την ιστορία του νησιού και τα κρυμμένα μυστικά του παρελθόντος με οδήγησαν σε μια ατέρμονη αναζήτηση Αφορμή για να βγω στα βουνά στάθηκε ένας χάρτης του νησιού, που σχεδιάστηκε από έναν Ιταλό χαρτογράφο στα 1688, τον Piacenza Francesco. O χάρτης αυτός σε συνδυασμό με τα «ΛΕΡΙΑΚΑ» του Δ. Οικονομόπουλου (1888) κινητοποίησαν το ενδιαφέρον μου να αναζητήσω και να βρω τα μέρη που περιγράφονται και στα δυο βιβλία. Παράλληλα ήρθα σε επαφή με τους γηραιότερους του νησιού καθώς και τους απογόνους τους , οι οποίοι είχαν την διάθεση να μοιραστούν μαζί μου μύθους και ιστορίες της Λέρου.\nΟι μύθοι για νεράιδες και δράκους είναι ξεκάθαρα προϊόν μυθοπλασίας, ό,τι κατόρθωσα να συγκεντρώσω από τις διηγήσεις των παλαιότερων. Η περιγραφή των ιστορικών κτισμάτων συνοδεύεται από πλούσιο φωτογραφικό υλικό και πλαισιώνεται από στοιχεία ιστορικά και πολεοδομικά.\n— Frantsesko Di Pierro Λέρος , Αύγουστος 2020


Τι είναι τελικά σημαντικότερο για την απώλεια βάρους;, Σημαντικά μέσα απώλειας βάρους\nσημαντικά μέσα απώλειας βάρους Αυτό σημαίνει ότι κάποιος που ζυγίζει κιλά θα επωφεληθεί σημαντικά από την απώλεια 5 — 10 κιλών. H μείωση του σωματικού βάρους κατά 5 με 10 κιλά φαίνεται να συμβάλλει στη μείωση εμφάνισης συμπτωμάτων όπως ο πόνος στην πλάτη και στις αρθρώσεις και να βελτιώνει την πνευμονική λειτουργία.\nΗ αύξηση της HDL μπορεί να συμβάλλει στη μείωση του κινδύνου εμφάνισης καρδιαγγειακής νόσου. Μια διατροφή χαμηλή σε σημαντικά μέσα απώλειας βάρους και λίπη σε συνδυασμό με την αύξηση της φυσικής δραστηριότητας και τη μείωση της κατανάλωσης αλκοόλ, μπορεί να οδηγήσει σε περαιτέρω μείωση.\nΗ συχνότητα εμφάνισης υπέρτασης αυξάνει σημαντικά μέσα απώλειας βάρους την αύξηση του σωματικού βάρους και της ηλικίας. Από την άλλη, η μείωση του σωματικού βάρους συσχετίζεται με μείωση της αρτηριακής πίεσης.\nΔιαβήτης Μία εργαστηριακή εξέταση η οποία χρησιμοποιείται για να καθορίσει το μέσο όρο των επιπέδων σακχάρου γλυκόζης στο αίμα τους τελευταίους μήνες ονομάζεται γλυκοζυλιωμένη αιμοσφαιρίνη HbA1C. Επιθυμητές είναι σημαντικά μέσα απώλειας βάρους τιμές κάτω από 6,5. Αντίσταση στην ινσουλίνη Μια άλλη παθολογική κατάσταση που συνδέεται με το αυξημένο σωματικό βάρος είναι η αντίσταση στην ινσουλίνη.\nΠροκαλείται από παύσεις και κενά στην αναπνοή κατά τον ύπνο και έχει ως αποτέλεσμα ανεπαρκή οξυγόνωση και οδηγεί νίκη απώλεια βάρους ειδήσεις αίσθημα κόπωσης και υπνηλία κατά τη διάρκεια της ημέρας. Όταν η άπνοια ύπνου είναι σημαντική, τα επίπεδα οξυγόνου στο αίμα είναι πολύ χαμηλά κατά τη διάρκεια του ύπνου και είναι απαραίτητη η αναπνευστική υποστήριξη μέσω ειδικών συσκευών για την αντιμετώπιση της άπνοιας CPAP.\nNutr Diabetes ; 7: e Effect of weight reduction on glycated haemoglobin in weight loss trials in patients with type 2 diabetes. Diabetes Obes Metab ; — Hall John E. Obesity-Induced Hypertension.\nΑπειρες σημαντικά μέσα απώλειας βάρους, μαγικές δίαιτες, σκευάσματα, αλλά και τα μέσα ενημέρωσης μας βομβαρδίζουν με πληροφορίες και υποσχέσεις προκειμένου να επιτύχουμε μια γρήγορη και εύκολη απώλεια βάρους. Τι είναι αυτό όμως που τελικά μας βοηθάει πραγματικά να χάσουμε βάρος και να το διατηρήσουμε; Είναι γεγονός πως στην προσπάθεια για απώλεια λίπους η άσκηση μπορεί να βοηθήσει σημαντικά. Αλλά τι γίνεται με τη διατροφή; Η κατανάλωση συγκεκριμένων θερμίδων την ημέρα ή η άσκηση με ημερήσιες καύσεις θερμίδων φέρνει το επιθυμητό αποτέλεσμα; Με το πρώτο σενάριο υποτίθεται ότι η απώλεια βάρους μπορεί να επιτευχθεί μειώνοντας μόνο τις προσλαμβανόμενες θερμίδες, ενώ το δεύτερο σενάριο υποθέτει ότι καταναλώνονται ελεύθερες θερμίδες αλλά καίγονται μέσω της άσκησης.


Wolga - Ξενοδοχεία\nWolga: Αναζήτηση ξενοδοχείων\nΔείτε ξενοδοχεία για Wolga στο χάρτη\nWolga: Εξερευνήστε την πόλη\nWolga: Αυτός ο φιλόξενος προορισμός έχει κάτι για όλους. Οι επισκέπτες θα βρουν πολλά πράγματα στην περιοχή (Wolga), για να δουν, καθώς και δημοφιλή αξιοθέατα, όπως: Οικία Ullimsanbang και Παρατηρητήριο Nokjin. Μη χάσετε την ευκαιρία να δείτε αξιοθέατα στη γύρω περιοχή, όπως: Γέφυρα του Τζίντο και Τουριστικά Αξιοθέατα Wosooyoung.\nWolga: Πού να μείνετε\nΕίτε ταξιδεύετε για business είτε για αναψυχή, ο προορισμός αυτός (Wolga) διαθέτει επιλογές για όλους τους επισκέπτες. Υπάρχουν καταλύματα στην περιοχή (Wolga) με έκπτωση έως και 50%. Διαθέτουμε χαμηλές τιμές δωματίων από 16 USD τη νύχτα και παρακάτω θα βρείτε τον αριθμό των ξενοδοχείων με βάση την αξιολόγηση με αστέρια σε Wolga, καθώς και στη γύρω περιοχή:\n• 18 Ξενοδοχεία 3 αστέρων από 21 EUR την ημέρα\n• 4 Ξενοδοχεία 2 αστέρων από 16 EUR την ημέρα\nWolga: Τι να δείτε στη γύρω περιοχή\n• Οικία Ullimsanbang (4,8 χλμ. από το κέντρο της πόλης)\n• Παρατηρητήριο Nokjin (7,3 χλμ. από το κέντρο της πόλης)\n• Γέφυρα του Τζίντο (7,6 χλμ. από το κέντρο της πόλης)\n• Τουριστικά Αξιοθέατα Wosooyoung (8,5 χλμ. από το κέντρο της πόλης)\n• Namjin Misoolgwan (9,1 χλμ. από το κέντρο της πόλης)


Επαγγελματική χτένα κρεπαρίσματος με σιδερένια ουρά Euro Stil 00128.\nΕίδη Κομμωτηρίου> Εργαλεία Κομμωτικής>Επαγγελματική χτένα κρεπαρίσματος με σιδερένια ουρά Euro Stil 00128.\nΧτένα κρεπαρίσματος με σιδερένια ουρά Euro Stil 00128. Χτένα κρεπαρίσματος υψηλής ποιότητας. Κατασκευασμένη από άθραυστο πλαστικό. Δυνατή και ελαστική χωρίς να σπάει. Μήκος: 19.5 εκατοστά.\nΧτένα κρεπαρίσματος με σιδερένια ουρά Euro Stil 00128.


Ο μητροπολιτικός ναός της Αδριανούπολης - ΕΚΚΛΗΣΙΑ ONLINE\nΤετάρτη, 17 Φεβρουαρίου 2021 00:53\nΑρχική » ΝΕΑ » Ο μητροπολιτικός ναός της Αδριανούπολης\nΉταν μεγαλοπρεπής τρίκλιτη βασιλική με νάρθηκα, χωρίς τρούλο. Εσωτερικά είχε πλούσια ξυλογλυπτική διακόσμηση και στηριζόταν σε δύο σειρές κολώνες (12 στον αριθμό) με βυζαντινά κιονόκρανα του 11ου άι.\nΧτίστηκε το 1704, επί Μητροπολίτου Αθανασίου του Κρητός (1692-1709) και η αγιογράφηση του ναού ολοκληρώθηκε το 1728. Στο νάρθηκα εικονογραφήθηκε η Δευτέρα Παρουσία και οι επτά οικουμενικές σύνοδοι, ενώ σε ένα μέρος του καθολικού ο Μυστικός Δείπνος.\nΤέλος λίγο πριν από το Ιερό Βήμα στην Ν.Α πλευρά υπήρχε ένα μικρό δωμάτιο, του οποίου η πόρτα ήταν χαμηλή, σιδερένια, κλειδωμένη και κρυμμένη πίσω από μεγάλες εικόνες.\nΣ’ αυτό το δωματιάκι φυλάσσονταν παλιά έγγραφα, λογαριασμοί των εκκλησιών, καθώς και ιερά άμφια Πατριαρχών και Μητροπολιτών. Σε ειδική δε κρύπτη φυλάσσονταν τα ιερά λείψανα των Αδριανουπολιτών Αγίων μαρτύρων Κυρίλλου και Μαυρουδή.\nΗ τελευταία λειτουργία στον ναό, τελέσθηκε στις 9 Οκτωβρίου του 1922 πριν οι Έλληνες εγκαταλείψουν την πόλη οριστικά. Στην συνέχεια ο ναός μετατρέπεται σε αποθήκη ξυλείας μέχρι την δεκαετία του ’60 που κατεδαφίστηκε για να χτιστεί στην θέση του, γνωστό ξενοδοχείο.\nΣήμερα τα μόνα που σώζονται από την άλλοτε μεγαλοπρεπή Μητρόπολη, είναι μία ξύλινη πόρτα που οδηγούσε στον αύλειο χώρο του ναού και του Μητροπολιτικού Μεγάρου και κιονόκρανα που βρίσκονται ως διακοσμητικά στον εξωτερικό χώρο του ξενοδοχείου.\nΠολιτιστικός Σύλλογος Αδριανού\n9 μήνες πριν Γράφει το ΕΚΚΛΗΣΙΑ ONLINE, ΝΕΑHot News, Ιερός Ναός\nΕορτολόγιο-ποιοι γιορτάζουν σήμερα 17 Φεβρουαρίου: Άγιοι Μαρκιανός και ΠουλχερίαΕΜΥ Καιρός: Η πρόγνωση για σήμερα Τετάρτη 17 Φεβρουαρίου\nΣε όλον τον Ορθόδοξο κόσμο είναι γνωστή η Εορτή της Αγίας Σκέπης της Υπεραγίας Θεοτόκου, η οποία βασικά τελείται την 1ην Οκτωβρίου. Με απόφαση της Εκκλησίας της Ελλάδος συνδέθηκε με την εθνική εορτή της 28ης Οκτωβρίου, για τη θαυμαστή προστασία του Έθνους κατά τον Β’ Παγκόσμιο Πόλεμο.


Θωρηκτό Musashi: Το τέλος ενός γίγαντα - Ειδήσεις - νέα - Το Βήμα Online\nΘωρηκτό Musashi: Το τέλος ενός γίγαντα\nΟταν ο αμερικανός δισεκατομμυριούχος (και συνιδρυτής της Microsoft) Πολ Αλεν ανακοίνωσε ότι ανακάλυψε το ναυάγιο του ιαπωνικού θωρηκτού Μουσάσι (Musashi), έκλεισε ένας κύκλος υψηλής τεχνολογίας δύο εποχών.\n18 Απριλίου 2015, 09:48 Ενημερώθηκε: 19 Απριλίου 2015, 05:45\nΟταν ο αμερικανός δισεκατομμυριούχος (και συνιδρυτής της Microsoft) Πολ Αλεν ανακοίνωσε ότι ανακάλυψε το ναυάγιο του ιαπωνικού θωρηκτού Μουσάσι (Musashi), έκλεισε ένας κύκλος υψηλής τεχνολογίας δύο εποχών. Το πλοίο Octopus, η μεγαλύτερη ερευνητική θαλαμηγός της εποχής μας, ανακάλυψε το ναυάγιο του μεγαλύτερου και τεχνολογικά πιο προηγμένου πλοίου του Β’ Παγκοσμίου Πολέμου.\nΟ Πολ Αλεν ίδρυσε μαζί με τον Μπιλ Γκέιτς τη Microsoft το 1975 αλλά αναγκάστηκε να εγκαταλείψει την εταιρεία μόλις το 1982 για λόγους υγείας. Εκτοτε ασχολείται, πέρα από τις επιχειρηματικές δραστηριότητες, μεταξύ των οποίων και το πρώτο ιδιωτικό διαστημόπλοιο SpaceShipOne, με τις φιλανθρωπίες και τις εξερευνήσεις. Για τις εξερευνητικές δραστηριότητές του κατασκεύασε το 2003 το πλοίο Octopus, το οποίο είναι η μεγαλύτερη ερευνητική θαλαμηγός του κόσμου, συγκρίσιμη σε μέγεθος με το ελληνικό θωρηκτό Αβέρωφ. Το Octopus είναι εξοπλισμένο με δύο ελικόπτερα, ένα οκταθέσιο υποβρύχιο και ένα υποθαλάσσιο ρομπότ εφοδιασμένο με τηλεοπτικές κάμερες, το οποίο μπορεί να φθάσει σε βάθος δυόμισι χιλιομέτρων. Ο Πολ Αλεν έχει μεγάλο ενδιαφέρον για την ιστορία του Β’ Παγκοσμίου Πολέμου και μία από τις σημαντικότερες επιδιώξεις του σ’ αυτόν τον τομέα ήταν ο εντοπισμός του ναυαγίου του Μουσάσι. Επειτα από οκτώ χρόνια προσπαθειών ανακοίνωσε στις 2 Μαρτίου ότι η ομάδα του είχε ανακαλύψει το ναυάγιο του ιαπωνικού πλοίου σε βάθος χιλίων μέτρων.\nΗ κατασκευή του θωρηκτού Μουσάσι, μαζί με το αδελφό πλοίο του Γιαμάτο (Yamato), είχε ξεκινήσει πριν από την έναρξη του Β’ Παγκοσμίου Πολέμου, αλλά και τα δύο πλοία εντάχθηκαν στον ιαπωνικό στόλο μετά την επίθεση στο Περλ Χάρμπορ. Η στρατηγική αντίληψη της εποχής ήταν ότι στον επερχόμενο πόλεμο η «αποφασιστική» μάχη στη θάλασσα θα δινόταν μεταξύ θωρηκτών, γι’ αυτό και οι Ιάπωνες προσπάθησαν να ενσωματώσουν στα δύο πλοία ό,τι καλύτερο είχε να επιδείξει η ακμάζουσα βιομηχανία τους σε αυτή τη σχεδιαστική και κατασκευαστική προσπάθεια. Κατ’ αρχήν το Μουσάσι ήταν το μεγαλύτερο πολεμικό πλοίο της εποχής, με μήκος 263 μέτρων και εκτόπισμα 74.000 τόνων. Ολη η έμφαση δόθηκε στην ενισχυμένη θωράκιση του πλοίου και στον βαρύ οπλισμό. Οι χαλύβδινες πλευρές πάχους 41 εκατοστών ήταν τοποθετημένες με τη νέα τότε γι’ αυτή την κλίμακα κατασκευής μέθοδο της ηλεκτροσυγκόλλησης και τα εννέα πυροβόλα διαμέτρου 46 εκατοστών ήταν τα μεγαλύτερα που έχουν ποτέ τοποθετηθεί σε πλοίο.\nΟλοι αυτοί οι αριθμοί ακούγονται μεγάλοι, αλλά δεν είναι εύκολο να αντιληφθεί κανείς πόσο μεγάλοι. Για σύγκριση λοιπόν αναφέρω ότι το θωρηκτό Αβέρωφ έχει μήκος 140 μέτρων με εκτόπισμα 10.000 τόνων, τέσσερα πυροβόλα των 23,4 εκατοστών και πλευρική θωράκιση 20 εκατοστών, ενώ τα μεγαλύτερα πολεμικά πλοία σήμερα είναι τα δέκα πυρηνοκίνητα αεροπλανοφόρα των ΗΠΑ, με μήκος 333 μέτρων και εκτόπισμα 100.000 τόνων. Μεγάλη έμφαση είχε δοθεί στην ικανότητα του πλοίου να αντιμετωπίζει πλήγματα που θα κατάφερναν να διαπεράσουν τη θωράκιση των πλευρών αλλά και του καταστρώματος. Γι’ αυτόν τον σκοπό το κύτος του πλοίου ήταν χωρισμένο σε 1.147 υδατοστεγή διαμερίσματα, τα οποία μπορούσαν να απομονωθούν για να περιορίσουν την εισροή νερών από κάποιο πετυχημένο πλήγμα αλλά και να κατακλυστούν με νερό κατά βούληση για να εξισορροπήσουν την όποια κλίση θα έπαιρνε το πλοίο από ένα πλήγμα στην αντίθετη πλευρά του. Με λίγα λόγια, το Μουσάσι ήταν ένα τεχνολογικό θαύμα της εποχής, εξοπλισμένο σαν αστακός και θεωρητικά αβύθιστο, και περίμενε να αντιμετωπίσει τα αμερικανικά θωρηκτά.\nΗδη όμως από τότε που το Μουσάσι εντάχθηκε στον ιαπωνικό στόλο η εποχή των θωρηκτών είχε παρέλθει και ο «δεινόσαυρος» αυτός της θάλασσας επρόκειτο να αντιμετωπίσει έναν διαφορετικό εχθρό από αυτόν για τον οποίο είχε κατασκευαστεί, τα αεροπλανοφόρα. Οι ίδιοι οι Ιάπωνες είχαν συνειδητοποιήσει αυτή τη νέα πραγματικότητα όταν ένας στόλος από τέσσερα αεροπλανοφόρα τους κατάφερε στο Περλ Χάρμπορ, μεταξύ άλλων, να βυθίσει τέσσερα αμερικανικά θωρηκτά και να αχρηστεύσει άλλα τέσσερα. Η «μάχη» μεταξύ των δύο αυτών «ειδών», θωρηκτού και αεροπλανοφόρου, θυμίζει κάπως τη θεωρία του Δαρβίνου για την «επιβίωση του καλύτερα προσαρμοσμένου» (survival of the fittest). Μόνο βέβαια που ο Δαρβίνος είχε στον νου του βασικά την επιβίωση του κάθε είδους και όχι την απευθείας μάχη μεταξύ δύο ειδών. Οπως και να έχει, όμως, η μάχη του Ειρηνικού δόθηκε κυρίως με τα αεροπλανοφόρα επειδή οι Αμερικανοί δεν είχαν αρκετά θωρηκτά μετά την επίθεση στο Περλ Χάρμπορ και οι Ιάπωνες απέφευγαν να εμπλέξουν τα δικά τους σε κρίσιμες αντιπαρατάξεις. Αυτό όμως ως το 1944, όταν οι Αμερικανοί προχωρούσαν πια απειλητικά και οι Ιάπωνες αναγκάστηκαν να παρατάξουν όλες τις δυνάμεις τους.\nΗ κρίσιμη αναμέτρηση έγινε στον κόλπο Leyte των Φιλιππινών και ήταν η μεγαλύτερη ναυμαχία όλων των εποχών, συγκρίσιμη κατά μερικούς με τη ναυμαχία της Σαλαμίνας. Σε αυτή τη μάχη, που διήρκεσε τρεις ημέρες, μοιραία για το Μουσάσι και το αδελφό πλοίο του Γιαμάτο ήταν η Τρίτη 24 Οκτωβρίου. Αεροπλάνα από τα αμερικανικά αεροπλανοφόρα επιτέθηκαν σε τρία κύματα στα ιαπωνικά πλοία και σημαντικότερο θύμα της επίθεσης ήταν το Μουσάσι. Το θωρηκτό δέχθηκε πέντε κύματα αεροπορικών επιθέσεων και απανωτά πλήγματα από βόμβες και τορπίλες. Μετά από κάθε κύμα το πλοίο είχε αποκτήσει κλίση λόγω εισροής νερών, την οποία το πλήρωμα κατάφερνε να εξισορροπήσει ανοίγοντας αντίστοιχα υδατοστεγή διαμερίσματα από την αντίθετη προς την κλίση πλευρά. Κατά τη διάρκεια των επιθέσεων το Μουσάσι κατόρθωσε να καταρρίψει 10 αεροπλάνα και, παρ’ όλο που είχε χτυπηθεί από 19 τορπίλες και 17 βόμβες, έπλεε ακόμη κατευθυνόμενο προς την πλησιέστερη ακτή. Ενα απίστευτο κατόρθωμα, αν σκεφθεί κανείς ότι τα αμερικανικά θωρηκτά είχαν βυθιστεί στο Περλ Χάρμπορ με λιγότερα από 10 πλήγματα. Σίγουρα οι αμερικανοί πιλότοι δεν θα πίστευαν στα μάτια τους. Η μάχη όμως του «δεινοσαύρου», όπως μου αρέσει να το σκέπτομαι, με τις δεκάδες αεροπλάνα από τρία αεροπλανοφόρα ήταν τελικά άνιση και το βράδυ της ίδιας ημέρας, τέσσερις ώρες μετά την τελευταία αεροπορική επίθεση, η εισροή του νερού έγινε ανεξέλεγκτη και το πλοίο βυθίστηκε τελικά, με τον πλοίαρχο να το ακολουθεί σύμφωνα με την ιαπωνική παράδοση. Το αδελφό πλοίο Γιαμάτο έλαβε και αυτό μέρος στην ίδια ναυμαχία αλλά χτυπήθηκε μόνο δύο φορές και παρέμεινε αξιόμαχο. Επειτα από επισκευές συνέχισε τις πολεμικές επιχειρήσεις ως τη μάχη της Οκινάουα (Okinawa) τον Απρίλιο του 1945, όπου βυθίστηκε αφού χτυπήθηκε από 11 τορπίλες και έξι βόμβες.


Fix my city: Οι κάτοικοι της Γλυφάδας διορθώνουν την πόλη τους - notia.gr\nFix my city: Οι κάτοικοι της Γλυφάδας διορθώνουν την πόλη τους\n25/01/2016 25/01/2016 notia team Κανένα Σχόλιο\nΜια σύγχρονη, καινοτόμο και πρωτοποριακή πλατφόρμα για κινητά τηλέφωνα και ηλεκτρονικούς υπολογιστές εγκαινιάζει ο Δήμος Γλυφάδας, περνώντας έτσι σε μια νέα εποχή εξυπηρέτησης των δημοτών. Η εφαρμογή (application) «Γλυφάδα – Fix My City», δηλαδή «Διορθώνω την Πόλη μου», είναι διαθέσιμη δωρεάν σε όλους, τόσο μέσω «έξυπνου» κινητού τηλεφώνου, όσο και μέσω υπολογιστή (glyfada.fixmycity.today).\nΗ εφαρμογή εντοπίζει αυτόματα το «στίγμα» του πολίτη, το ακριβές σημείο δηλαδή στο οποίο βρίσκεται εκείνη τη στιγμή. Στη συνέχεια, μέσω του κινητού του τηλεφώνου – ή από το σπίτι του, μέσω του υπολογιστή – καταγράφει επιγραμματικά ποια είναι η βλάβη, ενώ μπορεί να αποστείλει και σχετική φωτογραφία. Έτσι, οι υπηρεσίες του Δήμου ενημερώνονται αμέσως για το σχετικό πρόβλημα, γνωρίζουν που έχει σημειωθεί αυτό και κινούν τις απαραίτητες διαδικασίες για την επίλυσή του. Ο πολίτης, μάλιστα, μπορεί να παρακολουθεί σε πραγματικό χρόνο την εξέλιξη αποκατάστασης της βλάβης!


Πέθανε ο παλιός άσος του Ολυμπιακού, Νίκος Σιδέρης - Fosonline\nΠέθανε ο παλιός άσος του Ολυμπιακού, Νίκος Σιδέρης\nΤρίτη, 08/03/2022 00:29\nΟ μέσος του Ολυμπιακού στη θρυλική δεκαετία του '60, Νίκος Σιδέρης, «ησύχασε» το βράδυ της Κυριακής σε ηλικία 77 ετών.\nΟ Νίκος Σιδέρης αντιμετώπιζε πολλά προβλήματα υγείας από το 2008. Συγκεκριμένα είχε χτυπηθεί από τη νόσο Αλτσχάιμερ. Από το 2012 άρχισε να μη καταλαβαίνει σωστά και το 2017 η κατάστασή του επιδεινώθηκε. Εγκλωβίστηκε στο σπίτι του και δεν ξαναβγήκε ποτέ έξω υπό τον φόβο της οικογένειας να χαθεί ή να πάθει ατύχημα.\nΟ Νίκος Σιδέρης προερχόταν από τους ”Μπέμπηδες” του Ολυμπιακού και το 1963 προωθήθηκε στην πρώτη ομάδα του Ολυμπιακού, παίζοντας μάλιστα και στον τελικό κυπέλλου Ελλάδος στη Λεωφόρο με τον Πιερικό (3-0). Έπαιζε πάντα ως 6άρι (αμυντικό χαφ) από τα πιο δυνατά και ατσάλινα χαφ του ελληνικού ποδοσφαίρου.\nΤον Απρίλιο του 1963 ο Νίκος Σιδέρης, 18χρονος τότε, ήταν βασικός στην Εθνική Νέων: Χρηστίδης, Πλέσσας, Κρεμμύδας, Μίλησης– Νίκος Σιδέρης, Ψηφίδης, Χατζηιωάνογλου, Σεβαστόπουλος, Τακτικός, Δέδες, Ροκίδης\nΑναπληρωματκοι: Ντουνιάς, Κοκκωνίδης, Μάνος, Κασάπης, Κωσταντίνου\nΈπαιξαν προκριματικά για το Ευρωπαϊκό πρωτάθλημα Νέων με την Τουρκία στο παλιό Καραϊσκάκη και νίκησαν 2-1. Στην ρεβάνς στην Άγκυρα έχασαν 1–0 και το ματς πήγε στην παράταση, όπου προκρίθηκαν (1-1).\nΣτο Λονδίνο όπου έγιναν οι αγώνες η Εθνική Νέων της Ελλάδος νίκησε την αντίστοιχη της τότε Δυτικής Γερμανίας με 7-2. Αξίζει να αναφέρουμε ότι με την Εθνική Νέων της Γερμανίας έπαιζαν οι Γκερτ Μίλερ, Φρανς Μπεκενμπάουερ και Γκραμπόφσκι που το 1966 έπαιξαν στην Εθνική Γερμανίας στο Μουντιάλ της Αγγλίας. Η Εθνική Νέων κατετάγη στην τρίτη θέση αφού έφερε 1-1 με την Ελβετία και ηττήθηκε 0–4 από την Σκωτία.\nΜε τον Ολυμπιακό πήρε 2 πρωταθλήματα (1966-1967) και 3 κύπελλα Ελλάδος\n(1963- 1965- 1968). Το 1970 αποχώρησε με μεταγραφή για τον Εθνικό Πειραιώς, όπου αγωνίστηκε ένα χρόνο πριν το 1972 πάει στην Ανόρθωση, στην οποία έμεινε δύο χρόνια.\nΕπαγγελματικά, εργαζόταν πολλά χρόνια στην Λαχαναγορά του Ρέντη, ως συνεργάτης του Βασίλη Μποτίνου, ο οποίος έφυγε κι αυτός πρόσφατα από τη ζωή.


Σύζυγος Σ.Βαλυράκη για τις πρώτες ώρες μετά την εξαφάνισή του: «Νόμιζα ότι βρισκόμουν σε θρίλερ» | Pronews\n«Όταν ήρθαν ελικόπτερα να ψάξουν τον άντρα μου που είχα χάσει από τις 15:30, ζούσα μια κατάσταση φιλμ»\nΗ σύζυγος του Σήφη Βαλυράκη, Μίνα Παπαθεοδώρου - Βαλυράκη, κατά τη διάρκεια τηλεοπτικής της συνέντευξης, συγκλόνισε με την περιγραφή της σχετικά με τα όσα έζησε τις πρώτες ώρες μετά την εξαφάνιση του άνδρα της.\n«Νόμιζα ότι βρισκόμουν σε θρίλερ. Όταν ήρθαν ελικόπτερα να ψάξουν τον άντρα μου που είχα χάσει από τις 15:30, ζούσα μια κατάσταση φιλμ με τα ελικόπτερα να ψάχνουν τη βάρκα, τον Σήφη, την οντότητα αυτού του ανθρώπου. Αναρωτιόμουν αν ζω σε ένα θρίλερ, μήπως ονειρεύομαι. Ήταν κάτι μεταξύ ονείρου και εφιάλτη» ανέφερε μεταξύ άλλων η σύζυγος του Σήφη Βαλυράκη στην ΕΡΤ.\n«Είχε ήδη σκοτεινιάσει. Εγώ από τις 15:00 είχα αρχίσει να ανησυχώ, είχε αργήσει 3 ώρες. Σκεφτόμουν ότι αν έμεινε η βάρκα, θα ερχόταν κολυμπώντας γιατί κολυμπούσε, είχε κάνει το Κέρκυρα-Αλβανία κολυμπώντας, δεν μιλάμε για άνθρωπο που θα χανόταν στη θάλασσα. Έλεγα αν χάλασε η βάρκα θα κάνει πολύ ώρα να έρθει. Αλλά πόσο χρόνο; Από τις 15:00 άρχισα να φοβάμαι γιατί θα σκοτείνιαζε στις 17:00» συμπλήρωσε.\nΣτην περιγραφή της για τα όσα συνέβησαν στις 24 Γενάρη με τον Σήφη Βαλυράκη είπε: «Είδα τους λιμενικούς να με ρωτάνε γιατί μπήκε στη θάλασσα ο σύζυγός σας. Είδα το λιμενικό να μην έχει βάρκα. Μου πρότειναν ένα ψαρά που αυθαιρέτως βρήκε τη βάρκα. Τελικά βρήκαμε τον Σήφη στις 20:00 μετά από δικές μας προτροπές γιατί μας καθοδηγούσαν λάθος».\n«Βαδίζω με μια τεράστια στεναχώρια αλλά συγχρόνως με μια τεράστια δύναμη να ξεδιαλύνω και να τον βρω γιατί ο Σήφης Βαλυράκης δεν έχει εξαφανιστεί, είναι εδώ» κατέληξε η Μίνα Βαλυράκη-Παπαθεοδώρου.